year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 188 | null | Forseti Úkraínu leggur til leiðtogafund með forsetum Frakklands og Rússlands og kanslara Þýskalands þar sem deila Úkraínumanna og Rússa verði leidd til lykta.
Volodymyr Zelensky, forseti Úkraínu, lagði til í dag að hann og leiðtogar Frakklands, Þýskalands og Rússlands ræddust við og leiddu til lykta deilu Úkraínumanna og Rússa. Í tilkynningu sem forsetinn sendi frá sér eftir fund með hátt settum frönskum og þýskum sendimönnum sagði hann að tími væri kominn til að ræða deiluna á uppbyggilegan hátt. Sjálfir væru Úkraínumenn tilbúnir að grípa til ráðstafana sem gætu leitt til þess að deilan leystist. | Forseti Úkraínu leggur til leiðtogafund með forsetum Frakklands og Rússlands og kanslara Þýskalands, þar sem deila Úkraínumanna og Rússa verði leidd til lykta. |
2022 | 188 | Íslenska karlalandsliðið í handbolta hélt af stað til Ungverjalands í morgun. Liðið mætir Portúgal í fyrsta leik á föstudagskvöld. | Eftir níu daga dvöl í sóttvarnarkúlu lagði liðið loks af stað til Ungverjalands í morgun. Janus Daði Smárason, landsliðsmaður, segir að tveir, þrír dagar í kúlunni í viðbót hefðu sennilega orðið full mikið þó að liðið sé samheldið.
Janus gat ekki beitt sér að fullu á síðasta stórmóti og þurfti að yfirgefa liðið, þá á miðju móti, vegna meiðsla. Hann er ánægður með að vera kominn í stand í dag og geta gefið kost á sér í hópinn.
Sagði Janus Daði Smárason. Fulltrúar ATP tennismótaraðarinnar segja mál tenniskappans Novak Djokovic og ástralska ríkisins hafa haft skaðleg áhrif á alla kanta. Í yfirlýsingu frá ATP er kallað eftir skýrari reglum hvað varðar inngöngu í Ástralíu, þar sem opna ástralska meistaramótið í tennis hefst eftir tæpa viku. Þá var íþróttafólk hvatt til þess að bólusetja sig. Djokovic vann í gær mál sitt gegn ástralska ríkinu þegar dómstóll í Melbourne þótti hann hafa sýnt fram á rétt sinn til undanþágu á bólusetningarskyldu við innkomu í landið og hann er nú frjáls ferða sinna í Melbourne, eftir dvöl á sóttkvíarhóteli. ATP segir málið hafa haft slæm áhrif á alla viðkomandi aðila, á heilsu og velferð Djokovic og undirbúning hans fyrir mótið. Ráðherra innflytjendamála í Ástralíu gæti hins vegar enn dregið vegabréfsleyfi hans til baka og Djokovic gæti þurft að svara spurningum varðandi umsókn sína við komuna til landsins. Þar sem hann sagðist ekki hafa verið annars staðar en í Serbíu 14 dögum áður en hann kom til Ástralíu en vitað er að hann æfði á Spáni í upphafi árs. | null |
2022 | 188 | Snarpur jarðskjálfti varð suðvestur af Húsafelli og vestan við Ok á tíunda tímanum í morgun. Nokkur jarðskjálftavirkni hefur verið á svæðinu síðan um áramót og viðbúið að verði áfram, að sögn náttúruvársérfræðings Veðurstofu Íslands. | Klukkan korter yfir níu í morgun varð jarðskjálfti 3,1 að stærð um 18 kílómetra suðvestur af Húsafelli, við Sandfell, vestan við Ok. Skjálftinn fannst vel í Húsafelli, að því er fram kemur á vef Veðurstofu Íslands. Salóme Jórunn Bernharðsdóttir, náttúrvársérfræðingur á Veðurstofu Íslands, segir ekki hættu á eldgosi á þessum slóðum.
Þetta svæði er ekki tæknilega séð inni á eldvirku svæði. Það er eldvirkni aðeins austar, nærri Langjökli, en þetta eru að öllum líkindum bara svona skorpuhreyfingar. Ein skýring sem að hefur verið sett fram er að þetta er svæði sem er jarðskjálftasvæði og virkt - eða var það. Eitt sinn þá þjónaði það í rauninni sama hlutverki og Suðurlandsbrotabeltið, og þetta séu í rauninni leifar af þeirri virkni. - Búist þið við að það verði meiri jarðskjálftavirkni þarna? Þetta getur alveg varað í einhverja daga, það er búið að vera virkni þarna síðan fyrir áramót og tók sig meira upp núna síðustu daga. Síðan í fyrradag þá hefur jarðskjálftavirknin verið nokkuð þétt þarna og það má alveg gera ráð fyrir því að þetta endist í einhverja daga í viðbót.
Hún býst þó ekki við harðari skjálftum á þessu svæði.
Þetta er með stærri skjálftum sem við höfum mælt á þessu svæði síðan um 1990. Það mældist einn skjálfti stærri, sem var 3,4, sem var rétt sunnan við Húsafell, hann var ´94. | Jarðskjálfti, þrír komma einn að stærð, varð suðvestan við Húsafell og vestan við Ok á tíunda tímanum í morgun. Náttúruvársérfræðingur býst við að jörð haldi áfram að skjálfa svæðinu, en engin hætta er á gosi. |
2022 | 188 | Þorskveiðiheimildir til strandveiða verða skertar um eitt þúsund og fimm hundruð tonn í ár, samkvæmt nýrri reglugerð sjávarútvegsráðherra. Talsmaður smábátaeigenda segir þetta koma verulega á óvart og strandveiðar stöðvist á miðju tímabili verði þetta ekki leiðrétt. | Í breytingum á reglugerð um veiðar í atvinnuskyni á yfirstandandi fiskveiðiári kemur fram að þorskveiðiheimildir fyrir strandveiðar og almennan byggðakvóta verða skertar miðað við síðasta fiskveiðiár. Heimildir til strandveiða minnka um fimmtán hundruð tonn, fara úr tíu þúsund tonnum í átta þúsund og fimm hundruð tonn. Örn Pálsson, framkvæmdastjóri Landssambands smábátaeigenda, segir að þetta hafi meðal annars verið efni fyrsta fundar landssambandsins með Svandísi Svavarsdóttur sjávarútvegsráðherra í síðustu viku.
Við notuðum tækifærið á þessum fundi til að mótmæla þessu harðlega. Er þetta eitthvað sem enginn átti von á? Nei það var ekki nokkur maður sme átti von á þessu, vegna þess að það var búið að gefa út reglugerðina upp á 10.000 tonn. Þarna fer ráðherrann með þetta niður í 8.500 tonn, sem að miðað við síðast ár verða strandveiðar stöðvaðar 21. júlí.
Veiðiheimildir til strandveiða eru innan svokallaðs fimm komma þriggja prósenta kerfis en í þann pott fara heimildir, eftir ákveðnum reglum, af heildarafla hvers árs. Örn segir að samkvæmt upplýsingum úr ráðuneytinu hafi minna farið í þennan pott að þessu sinni en búist var við.
Ég reikna alveg með því að ráðherra muni breyta reglugerðinni og auka hlut til strandveiða. Strandveiðileyfið á að gilda út ágúst, þarna eru um 670 útgerðir sem gera út í fjóra mánuði og okkur finnst það mjög sanngjarnt og hófleg krafa, að þeir fái að róa 48 daga. | Þorskveiðiheimildir til strandveiða hafa verið skertar um eitt þúsund og fimm hundruð tonn miðað við það sem áður hafði verið ákveðið. Talsmaður smábátaeigenda krefst leiðréttingar á þessu hið fyrsta. |
2022 | 188 | Skiptar skoðanir eru meðal kúabænda um viðbrögð stjórnar Íseyjar við áskökunum ungrar stúlku á hendur fyrrum framkvæmdastjóra fyrirtækisins, sumum finnst að stjórnin hefði mátt bregðast fyrr við, þar á meðal er Guðný Helga Björnsdóttir, bóndi á Bessastöðum við Hrútafjörð. | Hún bregst seint við finnst okkur mörgum bændum, það hefði mátt fyrr grípa inn í og setja starfsmanninn til hliðar þegar þessar ásakanir komu fram og urðu ljósari. Við erum mjög ánægð með að það skuli svo í kjölfar viðtalsins, að það sé búið að víkja starfsmanninum frá störfum, því að bændur vilja ekki að svona háttalag sé til staðar hjá okkar starfsmönnum.
Fréttastofa hefur ekki náð í stjórn Íseyjar síðustu tvo daga þrátt fyrir ítrekaðar tilraunir. Ísey útflutningur er dótturfélag Auðhumlu, sem eru samtök um 600 mjólkurframleiðanda um allt land. Auðhumla á 80% hlut í Mjólkursamsölunni.
Á sunnudag sendi stjórn Íseyjar félagsmönnum Auðhumlu tilkynningu um starfslok framkvæmdastjórans, Ara Edwald, sem er einn fjögurra manna sem ung kona sakar um kynferðisofbeldi. Í tilkynningunni kemur fram að ónákvæmar upplýsingar hafi borist stjórn Íseyjar í lok október.
Það þarf að vera áætlun til staðar til að bregðast við brotum, hvort sem er meintum eða ekki. Það þarf að vera ferli til staðar, ef það hefði verið klárt hefði hugsanlega verið gripið fyrr inn í þetta mál sko. Það eru deildarfundir á veturna og þar munum við óska eftir því að fá upplýsingar um hvernig er tekið á svona málum og eins ferlinu í þessu máli sko.
Hún segir að það sé alltaf hætt við því að afurðirnar líði fyrir svona mál.
Alltaf þegar kemur upp einhver álitamál hjá fyrirtækjum, auðvitað hefur það áhrif á sölu afurða. | null |
2022 | 189 | Aung San Suu Kyi, fyrrverandi leiðtogi Mjanmar, fékk í dag fjögurra ára fangelsisdóm fyrir brot á sóttvarnareglum og fyrir að hafa smyglað litlum talstöðvum til landsins. | Dómstóll herforingjastjórnarinnar í Mjanmar dæmdi Aung San Suu Kyi, fyrrverandi leiðtoga landsins, í fjögurra ára fangelsi. Hún hefur setið í varðhaldi frá því að herinn rændi völdum fyrir tæplega einu ári.
Samkvæmt heimildum AFP fréttastofunnar var Aung San Suu Kyi sakfelld að þessu sinni og dæmd fyrir að hafa smyglað litlum talstöðvum til landsins og haft þær í fórum sínum. Einnig var hún dæmd fyrir brot á sóttvarnareglum. Talstöðvarnar fundust þegar hermenn gerðu húsleit á heimili hennar fyrsta febrúar síðastliðinn, daginn sem herinn rændi völdum. Suu Kyi hefur setið í varðhaldi síðan. Hún hlaut einnig fjögurra ára fangelsisdóm í desember fyrir undirróður og að hafa hvatt til óhlýðni við herforingjastjórnina ásamt brotum á sóttvarnarreglum vegna COVID-19. Yfirmaður herforingjastjórnarinnar stytti þá refsingu um tvö ár. Suu Kyi fær að afplána fangelsisdómana í stofufangelsi í Naypyidaw, höfuðborg Mjanmar. Hún á nokkra dóma til viðbótar yfir höfði sér, sem getur leitt til allt að hundrað ára fangelsisvistar, að sögn þeirra sem til þekkja.
Aung San Suu Kyi er orðin 76 ára. Hún er þjóðhetja í Mjanmar og hlaut á sínum tíma friðarverðlaun Nóbels fyrir baráttuna fyrir mannréttindum í heimalandinu. Meðferð herforingjastjórnarinnar á henni hefur verið mótmælt víða um heim. | Aung San Suu Kyi, fyrrverandi leiðtogi Mjanmar, fékk í dag fjögurra ára fangelsisdóm fyrir brot á sóttvarnareglum og fyrir að hafa smyglað litlum talstöðvum til landsins. |
2022 | 189 | Karl og kona voru fyrir helgi sakfelld fyrir að beita fjórar dætur sínar síendurteknu andlegu og líkamlegu ofbeldi og hótunum um þriggja ára skeið. Maðurinn var jafnframt sakfelldur fyrir að hóta konunni ítrekað og beita hana andlegu og líkamlegu ofbeldi. | Stúlkurnar voru á aldrinum tveggja til ellefu ára þegar fyrst vaknaði grunur um ofbeldið og hafði það þá staðið yfir í tvö ár. Skömmu síðar komu barnaverndaryfirvöld stúlkunum í fóstur en maðurinn hélt áfram að nálgast eldri stúlkurnar og ógna þeim.
Málið uppgötvaðist þegar elsta stúlkan sagði þjálfara sínum að pabbi hennar myndi líklega berja hana þegar hún kæmi heim, það gerði hann iðulega. Rannsókn var hafin á málinu sem svo leiddi til þess að bæði faðir og móðir voru ákærð. Sannað þótti að maðurinn hefði um árabil margítrekað beitt stúlkurnar ofbeldi; líkamlegum refsingum og grófu líkamlegu ofbeldi með því að slá þær með belti, beltissylgju, skóm, flötum lófa, herðatré og eftir atvikum því sem hendi var næst. Hann hefði einnig beitt dætur sínar andlegu ofbeldi með því að kúga þær til hlýðni með ógnandi framkomu. Móðirin var einnig dæmd fyrir að misþyrma þremur elstu dætrunum líkamlega og andlega. Hún þótti einnig hafa brugðist forsjár- og umönnunarskyldu með því að láta viðgangast að faðirinn beitti stúlkurnar andlegu og líkamlegu ofbeldi. Hún var þó einnig þolandi viðvarandi heimilisofbeldis af hálfu mannsins.
Faðirinn fékk átján mánaða óskilorðsbundinn fangelsisdóm en móðirinn fékk hálft ár skilorðsbundið.
Foreldrar fjögurra stúlkubarna voru á föstudag sakfelld í Héraðsdómi Reykjaness fyrir stórfelld brot í nánu sambandi og barnaverndarlögum með því að beita telpurnar líkamlegu og andlegu ofbeldi. Karlmaðurinn var að auki fundinn sekur um alvarleg brot gegn konu sinni, móður barnanna.
Faðirinn var dæmdur í átján mánaða fangelsi fyrir að hafa ítrekað brotið gegn dætrum sínum, sem voru tveggja, níu, tíu og ellefu ára þegar brotin sem fjallað er um hófust.
Hann var ákærður fyrir að hafa ítrekað, endurtekið og á alvarlegan og sérstaklega sársaukafullan og meiðandi hátt ógnað lífi [dætra sinna], heilsu og velferð með líkamlegu og andlegu ofbeldi og hótunum og með þeirri háttsemi ítrekað misþyrmt og misboðið þeim þannig að líkamlegri og andlegri heilsu þeirra var hætta búin, beitt þær líkamlegum refsingum, ógnað þeim og sýnt af sér vanvirðandi háttsemi, ruddalegt og ósiðlegt athæfi gagnvart þeim og móðgað þær og sært.
Fram kemur að maðurinn beitti dætur sínar barsmíðum oft í viku um rúmlega tveggja ára skeið með því sem hendi var næst og að ofbeldið hafi jafnan verið með þeim hætti að hann sló stúlkurnar þar til þær hættu að gráta.
Einnig var hann ákærður fyrir að ógna lífi, heilsu og velferð dætra sinna með andlegu ofbeldi, með því að láta þær horfa upp á ofbeldi hans gegn systrum sínum og með því að ógna elstu dætrunum og hóta, jafnvel lífláti, eftir að þær voru fjarlægðar af heimili hans.
Loks er maðurinn ákærður fyrir stórfelld brot gegn þáverandi eiginkonu sinni, með ítrekuðum og alvarlegum ógnunum, hótunum, andlegu og líkamlegu ofbeldi, en því síðarnefnda beitti hann ekki síst þegar hún reyndi að hindra hann í að berja dæturnar.
Fram kemur að eiginkonan fyrrverandi, móðir stúlknanna, hafi ítrekað sætt ofbeldi af hálfu mannsins, einkum þegar hún reyndi að koma í veg fyrir að hann beitti dætur þeirra ofbeldi.
Hún var samt sem áður líka ákærð fyrir stórfelld brot í nánu sambandi og barnaverndarlagabrot gegn barnungum dætrunum á sama tveggja ára tímabili, maí 2018 til ágúst 2020. Er hún í ákærunni sökuð um að hafa beitt þær grófu og viðvarandi líkamlegu og andlegu ofbeldi og með þeirri háttsemi ítrekað, á alvarlegan, sársaukafullan og meiðandi hátt ógnað lífi, heilsu og velferð þeirra. Hún var dæmd til sex mánaða fangelsisvistar, skilorðsbundið til tveggja ára.
Foreldrarnir neituðu sök. Þau kynntust í Bandaríkjunum 2007, giftust þar og eignuðust sín börn en fluttu hingað til lands 2017 og sóttu um alþjóðlega vernd, þar sem þau hefðu sætti ofsóknum í heimalandi sínu vegna samkynhneigðar eiginmannsins. Sögðu þau ættingja sína hafa brennt hús þeirra til grunna árið áður og hótað að ræna dætrum þeirra.
Var þeim veitt vernd og fjögurra ára dvalarleyfi 2018. Þau skildu að borði og sæng 2019 og fengu lögskilnað 2020, en maðurinn var þó áfram tíður gestur á heimili konunnar og dætranna. Hann var greindur með geðklofa erlendis árið 2016 en mat geðlæknis, sem rannsakaði manninn fyrir aðalmeðferð málsins í héraðsdómi, var að hann væri ekki veikur á geði og teldist því sakhæfur. | null |
2022 | 189 | Fundur fulltrúa stjórnvalda í Bandaríkjunum og Rússlandi um stöðu og þróun mála í Úkraínu er haldinn í dag. Ólíklegt þykir að nokkur árangur verði af honum. | Fulltrúar stjórnvalda í Bandaríkjunum og Rússlandi eru mættir til viðræðna í Genf í Sviss. Þar verður staða og þróun mála í Úkraínu til umræðu ásamt valdajafnvæginu í Evrópu. Litlar vonir eru bundnar um árangur þess fundar.
Aðstoðarutanríkisráðherrar landanna, Wendy Sherman og Sergei Ryabkov, fara fyrir sendinefndunum. Viðræður þeirra hófust laust fyrir klukkan átta í morgun að íslenskum tíma. Aðalágreiningsmálin snúast annars vegar um fjölda rússneskra hermanna við úkraínsku landamærin og hugsanlega innrás þeirra í landið. Hins vegar á að ræða kröfur Rússa um bindandi samkomulag um tilhögun öryggis- og varnarmála í Evrópu, einkum að fleiri ríki í Austur-Evrópu fái ekki aðild að Atlantshafsbandalaginu og að Bandaríkin komi sér ekki upp herstöðvum í fyrrverandi Sovétlýðveldum.
Rússar lýstu því yfir í gær að þeir ætluðu ekki að gefa neitt eftir varðandi kröfur sínar á fundinum í Genf. Utanríkisráðherra Bandaríkjanna hefur vísað þessum meginkröfum Rússa á bug og kallar þær pólitískan blekkingarleik.
Fulltrúar rússnesku stjórnarinnar eiga einnig fundi í vikunni með forkólfum Atlantshafsbandalagsins og Öryggis- og samvinnustofnunar Evrópu. | Fundur fulltrúa stjórnvalda í Bandaríkjunum og Rússlandi um stöðu og þróun mála í Úkraínu er haldinn í dag. Ólíklegt þykir að nokkur árangur verði af honum. |
2022 | 189 | Kindurnar Tignarleg frá Sveinsstöðum í Húnaþingi og Móbotna frá Straumi í Hróarstungu á Héraði skráðu sig á spjöld sögunnar á föstudag. Þá kom í ljós að þær bera sjaldgæft gen sem verndar þær gegn riðu. Fjórar slíkar kindur hafa nú fundist í íslenska stofninum en þó hafa engir hrútar fundist enn. | Alls hafa nú fundist fjórar kindur hér á landi sem bera sérstakt gen sem talið er að geti verndað þær fyrir riðu. Ráðunautur segir að leitin að geninu beinist ekki síst að öllu furðufé; kindum sé séu óvenjulegar eða sérstakar að einhverju leyti.
Ráðgjafarmiðstöð landbúnaðarins ásamt sérfræðingi frá Tilraunamiðstöð Háskóla Íslands á Keldum vinna nú að því, ásamt þýskum, enskum og ítölskum vísindamönnum, að finna fé í íslenska stofninum sem mögulega gæti verið ónæmt fyrir riðu. Guðfinna Harpa Árnadóttir, formaður Landsamtaka sauðfjárbænda, ráðunautur og bóndi á Straumi í Hróarstungu á Héraði, segir að góð tíðindi hafi borist síðastliðinn föstudag.
Þá voru að finnast tvær kindur í viðbót með svokallaðan T137 breytileika. Áður höfðu fundist tvær kindur með þennan breytileika og það hefur sýnt sig að hann sé verndandi gegn riðu í þremur stórum ítölskum rannsóknum. Þannig að við höfum vonir um að það gildi hið saman gagnvart riðunni sem hefur verið að herja á okkur hér á Íslandi. En það á eftir að staðfesta það með frekari rannsóknum. En þetta er allavega mjög spennandi, að finna þennan breytileika.
Engir hrútar hafa enn fundist með þetta gen en leitin heldur áfram. Þrjár af kindunum fjórum eru frá Sveinsstöðum í Húnaþingi. Guðfinna á sjálf eina kind sem ber genið, það er hún Móbotna.
Hún er nú svolítið sérstök því hún er móbotnótt og ferhyrnd. Og það var eitt af því sem við fegnum svona sem punkt inn í þetta, að leita kannski í kindum sem væru eitthvað sérstakar. Forystufé, gamlir stofnar, ferhyrnt fé og svona ýmsir litir. Reyna að skima sem víðast í stofninum og vonandi finnum við fleiri spennandi gripi sem geta hjálpað okkur í þessari baráttu við riðuna. Auðvitað verður svo í framhaldinu hægt að gera ræktunaráætlun, hvernig við höfum hugsað okkur á rækta þessa áfram. | Ærnar Tignarleg frá Sveinsstöðum í Húnaþingi og Móbotna frá Straumi í Hróarstungu á Héraði voru skráðar á spjöld sögunnar á föstudag. Þá kom í ljós að þær bera sjaldgæft gen sem verndar þær gegn riðu. Fjórar slíkar kindur hafa nú fundist í íslenska stofninum en enginn hrútur. þó hafa engir hrútar fundist enn. |
2022 | 189 | Landsvirkjun hefur nú tilkynnt stórnotendum svo sem álverum að skerða þurfi orkusölu til þeirra vegna þess hve lítið vatn er í lónum á Þjórsársvæðinu. Álver gætu þurft að minnka framleiðslu vegna þessa nú þegar álverð er í miklum hæðum. | Landsvirkjun þarf að skerða orku til stórnotenda á borð við álver og líklega þarf að minnka framleiðslu vegna þessa. Staðan í vatnsbúskap hefur ekki verið lakari í sjö ár.
Landsvirkjun hafði þegar gripið til skerðinga, meðal annars hjá fiskimjölsverksmiðjum og nú er ljóst að þær fá ekki rafmagn fyrr en í vor þegar leysingar hefjast. Bræðslurnar þurfa því að ljúka loðnuvertíðinni knúnar olíu. Eftirspurn eftir raforku hjá Landsvirkjun fer sífellt vaxandi segir í tilkynningunni en á sama tíma þarf að spara vatnið í miðlunarlónum til að tryggja forða fram á vor. Skerðingin veldur Landsvirkjun tekjutapi og skerðingin samtals nemur um 3% af árlegri orkuvinnslu. Þetta gerist á óheppilegum tíma, álver þurfa líklega að minnka framleiðslu þegar álverð er hátt. | Landsvirkjun hefur tilkynnt stórnotendum svo sem álverum að skerða þurfi orkusölu til þeirra vegna þess hve lítið vatn er í lónum Þjórsár. Álver gætu þurft að minnka framleiðslu, nú þegar álverð er í miklum hæðum. |
2022 | 190 | Hundruð skæruliða og óbreyttra borgara hafa fallið í Nígeríu undanfarna viku. Ríkisstjórnin hefur skorið upp herör gegn glæpahópum sem hafa svarað með árásum á óbreytta borgara. | Hópar skæruliða í Nígeríu drápu að minnsta kosti tvö hundruð manns í liðinni viku. Átök milli stjórnvalda og skæruliða hafa harðnað verulega undanfarna viku en skæruliðarnir hafa valdið miklum búsifjum.
Skipulagðir skæruliðahópar hafa gert íbúum norðvesturhluta Nígeríu lífið leitt árum saman og hefur stjórnvöldum gengið illa að uppræta þá. Þessir hópar ferðast aðallega um á vélhjólum og hafa meðal annars stundað mannrán og krafist lausnargjalds, stolið búfé og lagt skatta á bændur gegn því að þeir verði látnir í friði. Þeir hafa ekki hikað við að drepa þá sem reyna að standa upp í hárinu á þeim. Yfir fjórtán hundruð börnum var rænt í Nígeríu á síðasta ári en flestum var sleppt fljótlega eftir að lausnargjald hefur verið greitt. Nýlegar var þó þrjátíu börnum og einum kennara sleppt eftir að hafa verið í haldi í sjö mánuði.
Átökin milli skæruliðanna og stjórnvalda, sem rekja má til deilan um yfirráð yfir landsvæðum, komust á nýtt stig í síðustu viku. Stjórnarherinn gerði loftárásir á skæruliðana á mánudag þar sem yfir hundrað féllu og margir til viðbótar urðu að flýja fylgsni sín. Þessu var svarað með fjölda árása þar sem að minnsta kosti tvö hundruð manns hafa fallið, að því er AFP-fréttastofan hefur eftir talsmanni stjórnvalda. Þá hafi tíu þúsund manns til viðbótar misst heimili sín.
Muhammadu Buhari forseti Nígeríu hét því í yfirlýsingu í gær að engu yrði til sparað í baráttunni við skæruliðana. Árásir þeirra beri vott um örvæntingu fjöldamorðingja sem nú séu undir standslausri pressu frá hernum. Stjórnvöld hafa skilgreint þá sem hryðjuverkamenn. | Hundruð skæruliða og óbreyttra borgara hafa fallið í Nígeríu undanfarna viku. Ríkisstjórnin hefur skorið upp herör gegn glæpahópum sem hafa svarað með árásum á óbreytta borgara. |
2022 | 190 | Ef banna á blóðtöku hryssna alveg ætti allt eins að banna allt búfjárhald á Íslandi segir formaður Dýraverndarsambands Íslands. Mikilvægt sé þó að refsa fyrir illa meðferð á dýrum. | Ef leggja á blóðtöku hryssna á Íslandi af, væri réttast að hætta öllu búfjárhaldi. Dæmi eru um illa meðferð dýra í öllum geirum að mati formanns Dýraverndarsambands Íslands. Náið eftirlit með dýrahaldi er nauðsyn og gott að lögreglurannsókn fer fram á blóðtöku hryssna á nokkrum stöðum sem uppvís urðu að illri meðferð að mati formannsins.
Mörgum hefur verið heitt í hamsi í umræðum um blóðtöku hryssna sem stunduð er hér á landi. Hallgerður Hauksdóttir formaður Dýraverndarsambands fagnar því að málið sé komið upp á yfirborðið en telur talsverðs misskilnings gæta. Fjölmargar umsagnir hafi til dæmis borist Umhverfisstofnun vegna óska fyrirtækisins Ísteka um aukin umsvif í blóðtöku til lyfjagerðar. Umhverfisstofnun fjalli eingöngu um umhverfissjónarmið og leyfisveitingar en ekki dýravernd. Yfirsýn skorti og umræðan sé of tilfinningaþrungin. Á Íslandi séu hross ekki eingöngu haldin sem reiðhross og ræktunarhross eins og víða annars staðar heldur einnig sem búfé sem sé slátrað. Margir séu viðkvæmir fyrir því.
Það sem hefur slegið okkur og mig sérstaklega í þessu svo ég tali nú fyrir mig sem formaður í félaginu það er hvernig þetta dýrahald er tekið út fyrir sviga og áherslan á að afleggja það sem lausn við ákveðnum tilvikum þarna eru alvarleg tilvik þar sem farið er illa með dýr. Ef það væri útgangspunktur um kröfu um að afleggja þetta dýrahald þá þyrftum við í raun og veru að fara fram á að allt dýrahald yrði aflagt vegna þess að það er farið illa með dýr í öllu dýrahaldi. Það eru alltaf einhverjir sem fara illa með dýr. Okkar sjónarmið er að það þurfi fremur að stoppa það og eftirlit þurfi að halda þannig að slíkt gerist ekki og að slíkir aðilar sæti refsingum. Fremur en það að afleggja allt dýrahald þegar einstök tilvik koma upp
Hallgerður nefnir dæmi. Ekki hafi komið fram krafa um að leggja af allar sýningar og keppni á hestum þótt alvarlegir áverkar hafi komið fram á kjálkabeini hrossa vegna tiltekinna mélategunda. Eingöngu hafi verið krafa um að hætta notkun mélanna. Dæmi megi einnig nefna úr kúabúskap og fleiri búgreinum.
Þannig að það er mjög sérstakt í þessu máli að krafa komi um að afleggja alveg þetta dýrahald á grundvelli tilvika. Þið eruð dýraverndarsamband þannig að þið teljið engu að síður að það sé óhætt að stunda þessa blóðtöku? Við getum ekki lagt nákvæmt mat á það hversu mikið blóð er hægt að taka og hversu oft og annað slíkt. Við erum ekki sérfræðingar í því. En þetta hrossahald sem slíkt það hvernig þessi hross eru haldin sem búfé það er hvað besta velferð í þeirra aðbúnaði af öllum búfénaði á Íslandi. Það kemur fram í því að afföll eru mjög lítil framleiðslutengdir sjúkdómar finnast ekki . Þessi hross eru mjög hraust og lifa mjög lengi og þau fá að vera í umhverfi sem er hvað næst þeirra náttúrulega atferli þannig að út frá dýravelferð hafa þessar hryssur það mjög gott ef að það er farið vel með þær og ekki tekið of mikið blóð úr þeim.
Matvælastofnun hefur vísað rannsókn á blóðtöku hryssna til lögreglu. Í kjölfar myndbirtinga erlendra dýraverndarsamtaka.
Við fögnum því að þetta mál sé rannsakað og viljum að þeim aðilum sem urðu uppvísir að því að fara illa með dýr sé refsað fyrir það. | Ef banna á blóðtöku hryssna alveg ætti allt eins að banna allt búfjárhald á Íslandi segir formaður Dýraverndarsambands Íslands. Mikilvægt sé þó að refsa fyrir illa meðferð á dýrum. |
2022 | 190 | Rússar útiloka að kvikað verði frá kröfum um að NATO hætti að fjölga aðildarlöndum í austri. Fundur þeirra og Bandaríkjanna um málefni Úkraínu hefst í kvöld. | Fundur Bandaríkjamanna, NATO og Rússa um málefni Úkraínu hefst í kvöld með vinnukvöldverði varautanríkisráðherra landanna. Rússar segjast ekki ætla að slaka neitt á kröfum sínum um að NATO hætti stækkunartilburðum sínum til austurs.
Rússar hafa sent tugi þúsunda hermanna að landamærum Úkraínu undanfarnar vikur og mánuði og er hætta talin á að átök brjótist út. NATO og Bandaríkjamenn hafa haft áhyggjur af stöðunni. Í síðustu viku samþykktu Rússar að senda fulltrúa til viðræðna um stöðuna og hefst sá fundur í Genf í kvöld.
Rússar virðast hins vegar ekki hafa miklar væntingar til að viðræðurnar beri árangur. Þeir hafa meðal annars krafist þess að NATO hætti að stækka í austur - með öðrum orðum að Úkraína gangi ekki í NATO.
Sergei Ryabkov varautanríkisráðherra Rússlands sagði við rússneska fjölmiðla í morgun að þau skilaboð sem komið hefðu frá NATO og bandarískum stjórnvöldum hefðu valdi vonbrigðum. Engar tilslakanir verði samþykktar.
Anthony Blinken utanríkisráðherra Bandaríkjanna sagði fyrir helgi að friðsamleg lausn sé möguleg og það væri æskilegra ef Rússar veldu þann kost. Ef þeir velji átök séu Bandaríkjamenn reiðubúnir að svara því af fullri hörku. Kröfur Rússa geti ekki verið upphafspunktur viðræðna. Þá hefur Evrópusambandið sagst vilja vera með í ráðum um ákvaðanir um málefni Úkraínu.
Þessi orð gefa ekki sérstaklega góð fyrirheit um að að fundurinn skili sérstökum árangri þó að enginn hafi viljað útiloka það. Gert er ráð fyrir að hann standi alla vikuna. Hann hefst formlega í kvöld með vinnukvöldverði varautanríkisráðherra Bandaríkjanna og Rússland, en formlegar viðræður hefjast í fyrramálið. | Rússar útiloka að kvikað verði frá kröfum um að NATO hætti að fjölga aðildarlöndum í austri. Fundur þeirra og Bandaríkjanna um málefni Úkraínu hefst í kvöld. |
2022 | 190 | Lovísa Thompson sneri aftur inn á handboltavöllinn eftir hlé þegar Valskonur lutu í lægra haldi fyrir Stjörnunni í spennandi leik í úrvalsdeild kvenna í handbolta í gærkvöld. | Lovísa ákvað í október að taka sér hlé frá handbolta en þá greindi hún frá því að líkaminn og hausinn hefðu ekki verið að vinna saman síðustu misseri og hún ætlaði að taka sér pásu þar til hún fyndi löngunina í handbolta á nýjan leik. Löngunin virðist vera komin til baka eða í það minnsta spilaði Lovísa fínan leik og skoraði 4 mörk. Hún hefur lengi verið ein af betri leikmönnum úrvalsdeildarinnar í handbolta ásamt því að hafa verið lykilmaður íslenska landsliðsins. Það voru þó Stjörnukonur sem byrjuðu leikinn mun betur og komust í 5-1 áður en Valskonur tóku við sér og jöfnuðu leikinn, 5-5, en allt var jafnt í hálfleik, 16-16. Jafnræðið hélt áfram í seinni hálfleik og leikurinn virtist geta fallið hvoru megin sem var. Það var að endingu Lena Margrét Valdimarsdóttir sem skoraði sigurmark Stjörnunnar þegar 40 sekúndur voru eftir en Valur náði ekki að jafna í sinni síðustu sókn.
Eftir tilfærslur og frestun hefst Afríkukeppnin í fótbolta loks í Kamerún í dag. Kamerún átti upphaflega að halda mótið árið 2019 og þá á sumarmánuðunum en vegna vandræða í innviðum, uppreisn hryðjuverkasamtakanna Boko Haramogátaka innan landsinsá milli aðskilnaðarsinna í enskumælandi héruðum þess og stjórnarhersins var ákveðið að Egyptaland myndi halda mótið 2019. Kamerún tæki við mótinu 2021 og Fílabeinsströndin fengi mótið 2023. Mótið var því leikið í Egyptalandi í júní og júlí árið 2019 og þar urðu Alsíringar Afríkumeistarar í annað sinn í sögunni. Í janúar 2020 ákvað Afríska knattspyrnusambandið að færa mótið 2021 aftur yfir á janúar og febrúar þar sem leikir í Kamerún í júní myndu verða fyrir áhrifum af lokum rigningartímabilsins þar í landi. Í janúar 2021 var heimsfaraldur Covid-19 hins vegar í algleymingi og mótinu því frestað um ár. Kórónuveiran hefur auðvitað sett strik í reikninginn hjá þó nokkrum liðum en mótið mun hins vegar fara fram, nokkurn veginn sama hvað samkvæmt knattspyrnusambandinu. Fyrsti leikur mótsins er spilaður í dag en það er leikur gestgjafa Kamerún gegn Búrkina Fasó. Síðar í dag mun svo leikur Eþjópíu og Grænhöfðaeyja fara fram. | Lovísa Thompson var aftur í liði Vals í úrvalsdeildinni í handbolta í gærkvöld, eftir að hafa tekið sér pásu frá boltanum í leit að lönguninni á nýjan leik. Lovísa skoraði fjögur mörk en Valskonur töpuðu naumlega fyrir Stjörnunni. |
2022 | 190 | Miklu hvassvirði er spáð í kvöld og hefur Veðurstofan gefið út gula veðurviðvörun fyrir mestallt landið. Von á 20-28 metrum á sekúndu á suðvestanverðu landinu. Í óveðrinu sem gekk yfir landið á fimmtudag flettist klæðning af Nesvegi frá Grindavík að Reykjanesvita og tjón varð í höfnum og á sjóvarnargörðum. Eftirlitsmaður hjá Vegagerðarinni segir að minni áhlaðandi gæti bjargað því að annað eins tjón verði í storminum í kvöld. | Í óveðrinu á fimmtudaginn var mikið brim og varð mikið tjón í Grindavík og víða í höfnum og á sjóvarnargörðum á suðvesturhorninu. Hafnadeild Vegagerðarinnar hefur ekki enn metið tjón á höfnunum vegna veðursins, en þá flæddi yfir bryggjukanta í Grindavíkurhöfn og sjóvarnargarðar löskuðust. Sjór flæddi in á svæði Matorku, vestan við Grindavík og golfvöllurinn við Grindavík fór á kaf.
Valgarður Guðmundsson, eftirlitsmaður á suðursvæði Vegagerðarinnar, segir að í storminum á fimmtudag, hafi það fyrst og fremst verið stórgrýti og sjór sem gekk á land sem olli tjóninu.
Þarna gekk ansi mikið brim langt inn á land þarna rétt við semsagt brimketil á Nesvegi eins og við köllum hann. Og gekk ansi mikill semsagt af stórgrýti sem að í rauninni hreinsaði af hérna slitlagið, klæðninguna af veginum. Þannig að eftir eru bara stór opin sár og klæðningin flettist þarna bara af vegna ágangs sjávar og stórgrýtis sem hentist þarna til og frá. Og okkur er sagt allavega áhlaðandi og sjávarstaða sé nú sem betur fer ekki jafn há og hún var á í fyrradag, og við vonum sannarlega hérna að allt fari nú vel. En jú við erum svo sem undir þetta búnir og erum á vaktinni. | null |
2022 | 191 | Yfirlæknir á Vogi vonast til þess að hægt verði að taka á móti fólki í áfengismeðferð á fimmtudag. Fyrir helgi var spítalanum lokað eftir að þrjátíu og þrír sjúklingar og starfsmenn smituðust af kórónaveirunni. | Niðurstöður PCR skimunar í fyrrakvöld urðu til þess að sjúklingar og starfsmenn á Vogi voru sendir heim. Í gær var Vogur sótthreinsaður en hvænær getur starfsemin hafist aftur?
Sko ef allt fer á besta veg þá vonum við að við getum tekið sjúklinga inná Vog á fimmtudaginn.
Segir Valgerður Rúnarsdóttir yfirlæknir á Vogi. Að meðaltali koma 6 í meðferð á Vog á dag og á hverjum degi séu því á milli 40 og 50 sjúklingar í meðferð á Vogi.
Og allir hinir sem er búið að bóka það verður einhver röskun á því en við munum hringja í alla hina eftir helgina og bóka fólkið inn. Það komast allir að en það verður einhver töf hjá einhverjum sem hafa fengið tíma
Í fyrra voru innritanir á Vog um 1800 og sex hundruð af þeim hafi farið í framhaldsmeðferð á Vík.
Biðlistar eru langir en Valgerður segir að allir komist að.
en það eru sumir sem þurfa að bíða lengi en það er mikil eftirspurn þannig að það má segja að auðvitað er það rétt að það er erfitt því að það eru á milli 5 og 600 alltaf á listaum á leiðinni inn til okkar.
Ég held að meðal biðtími við innlögn af öllum sé um 40 dagar.
Valgerður segist merkja ýmsar breytingar í kórónuveirufaraldrinum.
Það eru líka góð áhrif af veirunni. Þessar samkomutakmarkanir hafa haft áhrif til dæmis á örvandi neyslu og svona yngra fólk. Það eru færri að sækjast koma inn síðustu tvö árin yngri en 40 ára. Við sjáum klárlega slæm áhrif á hóp sem er með sjúkdóminn og versnar af honum, mikil drykkja, dagleg drykkja og aukin verkjalyfjanotkun til dæmis. Þannig að það eru margar mismunandi hliðar á þessu. | Yfirlæknir á Vogi vonast til þess að hægt verði að taka við fólki í áfengismeðferð á fimmtudag. Spítalinn var sótthreinsaður í nótt eftir að þrjátíu og þrír sjúklingar og starfsmenn greindust með kórónuveiruna. |
2022 | 191 | Undanfarnar vikur hefur nokkur þúsund rúmmetrum af möl og sandi verið mokað úr virkjunarlóni Glerárvirkjunar í miðjum Akureyrarbæ. Lónið fyllist smám saman af framburði úr ánni og þessu þarf að moka burt á nokkurra ára fresti. Andri Teitsson, formaður umhverfis- og mannvirkjaráðs, segir óvenju mikið efni í lóninu í þetta sinn. | Af því að þetta flóð, sem kom um mánaðarmótin júní/júlí, það var virkilega stórt eins og fólk sá. Áin var kolmórauð og bar með sér feiknalegt magn og við erum að áætla að það séu kannski 3000 rúmmetrar sem þarf að fjarlægja úr lóninu.
Hvað verður um allt þetta efni? Það er gaman að segja frá því að það nýtist. Það er til dæmis notað í göngustíga, húsgrunna og jafnvel vegagerð á smærri skala.
Þannig að þetta er kannski ansi skemmtileg hringrás sem hér á sér stað? Já það er það, þetta er endurnýjanleg auðlind hérna í miðjum bænum.
Þetta er önnur af tveimur virkjunum í Glerá og þetta er sú eldri og hún er mun minni. En hún gengur alltaf og gerir sitt gagn? Já, hún damlar vel, þótt hún sé bara einn tíundi á við nýju virkjunina þá hjálpar hún virkilega til. Við getum sagt að hún sé að anna nokkur hundruð heimilum jafnvel.
Hvað líður svo langur tími þangað til þarf að mæta hér aftur og moka upp á nýtt? Ef það verður gott sumar og hlýtt, næsta sumar hér á Akuryeri, þá fylgja því flóð úr ánum. Þannig að það er kannski góðs viti þegar þarf að moka úr lónunum. | null |
2022 | 191 | null | Ríkislögreglustjóri hefur aflýst óvissustigi almannavarna vegna jarðskjálftahrinu við Fagradalsfjall sem hófst 21. desember. Alls mældust tólf skjálftar yfir fjórum að stærð og níutíu skjálftar yfir þremur þær rúmlega tvær vikur sem hrinan stóð.
Kvikuhreyfingar neðanjarðar komu hrinunni af stað en töluverðar landbreytingar mældust þann tíma sem hrinan stóð. Talið er að kvikugangur hafi náð á um 1,5 kílómetra dýpi. Mjög litlar breytingar hafa mælst frá 28. desember sem eru merki um að kvika hafi ekki leitað ofar síðan.
Í tilkynningu frá Almannavörnum segir að vel verði fylgst með stöðunni áfram, bæði jarðskjálftavirkni og landbreytingum. Aðstæður geti breyst hratt og það geti áfram verið varhugavert að fara inn á hraunbreiðuna við Geldingadali og að gígunum. Töluverðan tími geti tekið fyrir hraunið að kólna og hrunið getur úr yfirborði eða gígum. Þá megi búast við að afgösun hraunsins haldi áfram um einhvern tíma og hættulegar aðstæður geti myndast þar sem gas getur safnast saman.
Óvissustigi vegna jarðskjálftahrinu við Fagradalsfjall hefur verið aflýst. Alls mældust tólf jarðskjálftar yfir fjórum, þær rúmu tvær vikur sem hrinan stóð. | Óvissustigi almannavarna vegna jarðskjálftahrinu við Fagradalsfjall sem hófst skömmu fyrir jól hefur verið aflýst. Alls mældust tólf jarðskjálftar yfir fjórum, þær rúmu tvær vikur sem hrinan stóð. |
2022 | 191 | Héraðssaksóknari hefur ákært karl og konu fyrir að hafa flutt fjögur kíló af kókaíni til landsins með flutningaskipi i október á síðasta ári. Götuvirði efnanna er um 70 milljónir króna. | Efnið fannst við tollskoðun í höfninni í Þorlákshöfn í október á síðasta ári, vandalega falið undir gólfi í bifreið sem kom frá Danmörku með flutningaskipi. Í ákæru kemur fram að lögregla hafi skipt efninu út fyrir gervikókaín og síðan fylgst með ferðum bílsins. Maður var síðan handtekinn við Freyjugötu í miðborg Reykjavíkur degi síðar þegar hann hafði sótt efnið í bílinn. Stuttu síðar var konan handtekin á heimili þeirra.
Við húsleit fundust nokkur hundruð grömm af kókaíni til viðbótar, ríflega fjórtán hundruð töflur af MDMA og lítilræði af öðrum fíkniefnum. Þá lagði lögreglan hald á nokkra farsíma og um tvö þúsund evrur í reiðufé.
Verðmæti efnanna er umtalsvert en götuvirði fjögurra kílóa af kókaíni er um 70 milljónir króna. Parið er ákært fyrir stórfellt fíkniefnasmygl en við því liggur allt að tólf ára fangelsi. | null |
2022 | 191 | Mikill órói er í stjórnmálum í Færeyjum, minnstu munaði að stjórnin félli en hún hefur keypt sér gálgafrest með hrókeringum, en hefur misst meirihlutann á Lögþinginu. | 33 þingmenn sitja á Lögþinginu í Færeyjum, mið- og hægri stjórn hefur farið með völd í rúm tvö ár. Sambandsflokkurinn, Miðflokkurinn og Fólkaflokkurinn höfðu nauman meirihluta, en nú getur Bárður á Steig Nielsen, lögmaður eða forsætisráðherra, ekki lengur gengið að því að meirihluti þingmanna styðji stjórnina.
Erfiðleikar komu upp í stjórnarsamstarfinu í Færeyjum eftir að tveir þingmenn stjórnarinnar, Annika Olsen og Johan Dahl, lýstu stuðningi við tillögu stjórnarandstöðunnar um réttindabætur fyrir samkynhneigðar mæður. Miðflokkurinn, undir forystu Jenis av Rana, menntamála- og utanríkisráðherra, er algerlega andvígur auknum réttindum hinsegin fólks.
Íslendingar muna ef til vill að Jenis av Rana neitaði að sitja kvöldverðarboð með Jóhönnu Sigurðardóttur, þáverandi forsætisráðherra, og Jónínu Leósdóttur eiginkonu hennar, þegar þær voru í opinberri heimsókn í Færeyjum fyrir rúmum áratug.
Þrátt fyrir hótanir Jenis av Rana um stjórnarslit var tillaga stjórnarandstöðunnar samþykkt og það þó að Anniku Olsen hefði verið bolað af þingi. Ráðherrar sitja ekki á þingi í Færeyjum og tveir ráðherrar Fólkaflokksins létu af embætti og tóku sæti sín á þingi og þar með missti Annika Olsen þingsæti sitt og varð fyrsti varaþingmaður Fólkaflokksins.
Megn óánægja virðist með framgöngu formanns Fólkaflokksins, Jørgens Niclasens. Ef marka má af könnun sem gerð var eftir breytingarnar í vikunni hefur flokkurinn hefur tapað helmingi fylgis síns.
Hinum flokkunum, Sambandsflokknum og Fólkaflokknum, var í mun að komast hjá stjórnarslitum | null |
2022 | 191 | Búið er að handtaka fyrrverandi yfirmann leyniþjónustunnar í Kasastan fyrir landráð. Hann hafði verið rekinn úr starfi í kjölfar mikilla mótmæla í landinu. Bandaríkjamenn hafa áhyggjur af stöðunni í landinu, einkum veru rússnesks herliðs þar. | Kassym-Jomart Tokayev forseti Kasakstan tilkynnti í gær, eftir nokkurra daga hörð mótmæli, að ró væri komin á í landinu. Jafnframt var tilkynnt að rússneskt herlið væri á leið til landsins, sem svo kom í gær.
Alls er gert ráð fyrir tvö þúsund og fimm hundruð manna herliði í Kasakstan. Toakyev átti langt samtal við Vladimír Pútín forseta Rússlands í gær um stöðuna og voru þeir sammála um að vera áfram í stöðugu sambandi, að því er fram kemur í tilkynningu frá rússneskum stjórnvöldum.
Anthony Blinken utanríkisráðherra Bandaríkjanna lýsti áhyggjum af stöðunni og veru rússnesks herliðs í landinu. Hann sagði tilganginn með henni óljósan þar sem stjórnvöld í Kasakstan ættu að geta sjálf ráðið við svona mómæli en á sama tíma haldið uppi lögum og reglu. Hann vonaðist því til að stjórnvöld gætu sjálf leyst þau efnahagslegu og pólitísku mál sem hafi verið undirrót mótmælanna.
Eitt af því sem nýlegir atburðir hafa kennt er að þegar Rússarnir eru einu sinni komnir heim til þín er stundum mjög erfitt að losna við þá, segir Blinken.
Stjórnvöld í Kasakstan hafa hins vegar ekki setið auðum höndum eftir mómælin. Leyniþjónustan greindi frá því í morgun að Karim Masimov, sem hafði verið rekinn úr sarfi forstjóra hennar í kjölfar mótmælanna, hefði verið handtekinn fyrir landráð. | null |
2022 | 191 | Lögfræðingar serbnesku tennisstjörnunnar Novak Djokovic segja að hann hafi fengið undanþágu fá reglum um bólusetningar í Ástralíu vegna nýlegrar Covid-19 sýkingar hans. Sú ástæða var hins vegar ekki tekin gild á landamærum Ástralíu. | Djokovic hefur aldrei staðfest það með berum orðum að hann sé óbólusettur en tilkynnti í vikunni að hann væri á leið til Ástralíu á Opna ástralska meistaramótið í tennis með undanþágu frá bólusetningarskyldu sem ríkir í landinu. Tennissamband Ástralíu hafði gefið út að möguleikar væru á að fá undanþágu frá skyldunni ef íþróttafólk hefði læknisfræðilega ástæðu og sönnun þess að það gæti ekki þegið bólusetningu. Þegar Djokovic hins vegar lenti í Melbourne var honum neitað um inngöngu í landið og dvelur nú á hóteli fyrir innflytjendur þar til mál hans fer fyrir rétt í Ástralíu á mánudag. Ástæða neitunarinnar er sögð sú að hann hafi ekki framvísað nægilega góðum sönnunargögnum fyrir undanþágunni þar sem að fyrri sýking er ekki metin sem gild ástæða fyrir því að vera bólusettur. Ekki hafði verið greint frá þessari sýkingu Serbans áður, en hann fékk Covid-19 í júní 2020 eftir tennismót sem hann stóð fyrir sjálfur í Serbíu. Á því móti var hann harðlega gagnrýndur fyrir skort á smitvörnum.
Smit hefur greinst í leikmannahópi karlaliðs Hollands í handbolta en liðið verður með Íslendingum í riðli á EM sem hefst í næstu viku. Erlingur Richardsson er þjálfari hollenska liðsins. | null |
2022 | 192 | Forseti Kasakstans skipar öryggissveitum landsins að skjóta mótmælendur án viðvörunar. Hann útilokar samningaviðræður af öllu tagi. | Öryggissveitum í Kasakstan hefur verið skipað að skjóta á mótmælendur án viðvörunar. Forseti landsins segir að samningaviðræður við andstæðinga hans komi ekki til greina. Þeir séu stigamenn sem hafi hlotið þjálfun í andófsaðgerðum erlendis.
Kassym-Jomart Tokayev forseti ávarpaði þjóðina í dag í þriðja sinn á einni viku. Þar hótaði hann að eyða þeim sem hann kallaði vopnaða stigamenn, sem hafa staðið fyrir mótmælum undanfarna daga. Hann kvaðst hafa fyrirskipað öryggissveitum að skjóta þá án viðvörunar. Þetta væru menn sem eyðilegðu eignir annarra, hryðjuverkamenn sem beittu vopnum gegn almennum borgurum og svifust einskis.
Talsmenn innanríkisráðuneytis þar í landi gáfu það út í dag að 26 vopnaðir glæpamenn og átján lögreglu- og öryggissveitamenn hefðu látið lífið í óeirðum undanfarna daga. Fjöldi fólks hefur særst, nokkrir alvarlega.
Sameinuðu þjóðirnar og nokkrir þjóðarleiðtogar hafa hvatt til þess að deilurnar sem spruttu upp um áramót verði jafnaðar við samningaborðið. Tokayev forseti kvað það af og frá í sjónvarpsávarpi til þjóðarinnar í dag. Ekki kæmi til greina að semja um neitt við vopnaða stigamenn sem hefðu hlotið þjálfun erlendis í andófsaðgerðum. Hann þakkaði Rússum, Kínverjum og Tyrkjum fyrir aðstoðina sem þeir hefðu veitt Kasökum að undanförnu og sér í lagi Vladimír Pútín, forseta Rússlands, sem sendi hersveit í gær til að aðstoða heimamenn við að koma á röð og reglu. | Forseti Kasakstans skipar öryggissveitum landsins að skjóta mótmælendur án viðvörunar. Hann útilokar allar samningaviðræður. |
2022 | 192 | Rúmlega 1400 eru á biðlista eftir íbúð hjá Bjargi íbúðafélagi. Þrátt fyrir hraða uppbyggingu síðustu ár lengist listinn þar sem þörfin fyrir hagstætt húsnæði var og er mikil. Framkvæmdastjóri Bjargs segir sífellt fleiri sveitarfélög sækjast eftir samstarfi. | Flestar íbúðir Bjargs eru í Reykjavík en sífellt fleiri sveitarfélög bætast í hópinn. Íbúðirnar eru fyrir fólk sem er virkt á vinnumarkaði og á aðild að ASÍ eða BSRB. Björn Traustason er framkvæmdastjóri Bjargs íbúðafélags.
Sveitarfélögin hafa staðið vel á bak við okkur í að útvega okkur lóðir í verkefnið, þannig að núna erum við með í byggingu og undirbúningi um 600 íbúðir sem eru í pípunum í dag.
En jafnframt hefur listinn verið að hækka því að það sem gerist er það að íbúðir fara í leigu og þetta spyrst út og fólk fer að átta sig á því hvað er í boði hjá Bjargi. Nýjar góðar íbúðir á hagstæðu verði, að þá bætir í listann hraðar en við náum að saxa á hann.
Reykjavíkurborg er búin að gefa það út að þeir ætli að standa með okkur næstu árin og útvega okkur lóðir á hverju ári á meðan við erum að vinna á þessum lista.
Auk íbúða í Reykjavík, á Bjarg íbúðir á Akranesi, Þorlákshöfn, Selfossi, Akureyri og enn fleiri sveitarfélög hafa leitað eftir samstarfi. Þá er bygging hafin á íbúðum í Hveragerði og tekin verður fyrsta skóflustungan af íbúðum í Grindavík í dag. Björn segir mikla ánægju með íbúðirnar.
Við erum með frekar fáa fermetra í íbúðunum en við nýtum þá vel og fólk hefur verið mjög ánægt með þessar íbúðir.
Við erum oft að sjá mjög hamingjusamt fólk sem er að komast úr mjög erfiðum húsnæðisaðstæðum. Þar sem jafnvel fjögurra manna fjölskylda er í einu herbergi, komin í nýja glæsilega fjögurra herbergja íbúð, veitir mikla gleði fyrir okkur og viðkomandi aðila.
Björn segir talsvert um að Bjarg þurfi að vísa fólki frá sem ekki uppfylli skilyrði fyrir því að fá íbúð hjá þeim. Þar á meðal eru öryrkjar sem þurfa að leita til Brynju leigufélags en þar bíða yfir 300 en lokað var fyrir nýskráningar á biðlista fyrir þrjá ár, þegar um 600 biðu. | null |
2022 | 192 | Körfuknattleikssamband Íslands hefur slegið tveimur næstu leikjum KR í úrvalsdeild karla á frest. Þetta er gert þar sem fjöldi leikmanna er ýmist í einangrun eða sóttkví. | Breiðablik og KR áttu að eigast við klukkan korter yfir sex í kvöld og svo var fyrirhugaðir leikur KR á útivelli við Val á mánudag. Báðum leikjum hefur nú verið frestað og unnið að því að finna nýja leiktíma. Að auki hefur tveimur leikjum Selfyssinga í 1. deild karla sem áttu að vera spilaðir um helgina verið frestað, sem og kvennaleik KR og Stjörnunnar í 1. deild kvenna. Einn leikur er þó enn á dagskrá í úrvalsdeild karla í kvöld. Það er leikur Íslandsmeistara Þórs í Þorlákshöfn og bikarmeistara Njarðvíkur. Sú viðureign hefst klukkan korter yfir átta. Einn leikur var spilaður í deildinni í gærkvöld. Þar vann Þór Akureyri sinn fyrsta sigur í vetur. Þór vann þá Grindavík, 82-80.
Ágúst Elí Björgvinsson landsliðsmarkvörður í handbolta hefur gert samning við danska úrvalsdeildarliðið Ribe Esbjerg. Ágúst Elí fer til liðsins frá Kolding í Danmörku og tekur samningurinn gildi næsta sumar. Ágúst Elí sem er einn þriggja markvarða í landsliðshóp Íslands fyrir EM í janúar hefur leikið í atvinnumennsku frá 2018. Ágúst og félagar í íslenska landsliðinu áttu að spila vináttuleiki við Litáen í kvöld og á sunnudag, en þeim var frestað fyrr í vikunni. Í staðinn æfir íslenska liðið nú af krafti, en fyrsti leikur Íslands á EM verður við Portúgal næsta föstudag í Búdapest. Að auki verða svo Ungverjar og Hollendingar með Íslandi í riðli. Holland sem leikur undir stjórn Erlings Richardssonar lék vináttuleik við Svíþjóð í gærkvöld. Svíar unnu Hollendinga með 34 mörkum gegn 30. Samkvæmt upplýsingum frá HSÍ í morgun eru allir leikmenn Íslands bæði meiðslalausir og veirufríir. | Tveimur leikjum KR-inga í efstu deild karla í körfubolta hefur verið frestað þar sem leikmenn eru ýmist í einangrun eða sóttkví. |
2022 | 192 | Ekkert flóð varð í Grindavíkurhöfn í nótt eins og óttast var. Mikið flóð var þar í gærmorgun og náði vatnið upp á miðja hurð á frystiklefa fiskvinnslunnar Vísis. Pétur Hafsteinn Pálsson, framkvæmdastjóri Vísis segir að tjónið hlaupi á tugum milljóna króna en að frystiklefinn hafi sloppið nokkuð vel. | Það var unnið fram á nótt við að hreinsa og gera klárt, það komu engar fyllur í gærkvöldi og flóðið fór ekki upp á bryggju í gær. Við vorum með húsið klárt í morgun en við erum án frystiklefans. Fyrsta skoðun á honum er að þetta hafi sloppið, golf og annað. Enn þá erum við ekki að tala um annað tjón en þau sem urðu á afurðum og hráefni.
Er eitthvað búið að skoða hvað gerðist?
Dælubúnaðurinn sló einhvern tímann út, við eigum eftir að skoða það, hvað það var mikið. Það er búið að breyta bryggjunni síðan húsið var byggt. Það er búið a hækka bryggjuna fyrri framan. Það er fullt af þáttum sem menn þurfa að fara í gegnum og finna réttu orsökina. Það fór úr varnargörðunum. Allt svona gerði þetta meira, það eru allir sammála um það að þetta varð meira og sneggra en menn áttu von á, og það geta verið margir samliggjandi þættir í því og það verða menn bara að skoða þegar menn eru búnir að ná andanum. | Tjón fiskvinnslunnar Vísis í Grindavík hleypur á tugum milljóna eftir flóð þar í gær. Búist er við stormi við Faxaflóa, á Suðurlandi og Suðausturlandi í nótt og fram á morgun |
2022 | 192 | Rússneskt útgerðarfélag hefur keypt meirihluta í eyfirska fyrirtækinu Vélfagi. Annar stofnandi fyrirtækisins segir að aðkoma Rússanna sé nauðsynleg til að komast inn á rússneskan markað. | Vélfag var stofnað 1995 og þróar og framleiðir vélar í fiskvinnslu fyrir stærstu sjávarútvegsfyrirtæki landsins. Rússneska fyrirtækið, Norebo, hefur nú eignast 54,5 prósent hlut í Vélfagi. Kaupverðið er trúnaðarmál.
Hjónin Bjarmi Arnfjörð Sigurgarðarsson og Ólöf Ýr Lárusdóttir eru stofnendur Vélfags. Ólöf segist fagna kaupum rússneska fyrirtækisins og segir þau veita Vélfagi tækifæri á að komast inn á hinn gríðarstóra rússneska markað.
Það sem við sjáum svo mikil tækifæri í, að einmitt þessi kaupandi hefur svo mikla þekkingu á þörfum og framtíðarsýn sjávarútvegsins og okkur finnst þetta endurspegla raunverulega trú og traust sem er erlendis frá á getu íslensks sjávarútvegs í
heild því að íslensku tæknifyrirtækin eru svo nátengd íslenskum sjávarútvegi.
Ólöf segir að Vélfag hafi síðustu ár sótt á erlendan markað. Í Rússlandi felist mörg tækifæri vegna fyrirhugaðra breytinga þar í sjávarútvegi.
Þannig að við höfum verið að stefna að því að koma okkur upp aðstöðu í Rússlandi. Það er bara vonlaust að fara inn á þann markað án þess að fyrirtæki séu þar staðsett með þjónustu og skrifstofu.
Ég held að þessi aðkoma styrki Vélfag í að taka næsta skref sem var óhjákvæmilegt, að stækka og eflast og sækja enn frekar á erlenda markaði. Þannig að þið eruð með stórar hugmyndir? Já, það er óhætt að segja það. | Rússneskt útgerðarfyrirtæki hefur eignast meirihluta í eyfirsku fiskvinnsluvélafyrirtæki. Stefnan er sett á að komast inn á rússneskan markað með framleiðsluna. |
2022 | 192 | Lögmaður Erlu Bolladóttur segir að það geti tekið langan tíma að fara með mál hennar fyrir endurupptökudómstólinn. Afstaða ríkissaksóknara ráði þar miklu. | Endurupptökunefnd ákvað árið 2017 að mál allra sakborninga í Geirfinnsmálinu skyldu fara aftur fyrir dómstóla, nema mál Erlu. Ári síðar sýknaði Hæstiréttur sakborningana. Fyrr í vikunni heimilaði Héraðsdómur endurupptöku á máli Erlu. Forsætisráðherra sagði í fréttum í gær að ríkið myndi una dómnum. Ragnar Aðalsteinsson er lögmaður Erlu
Nú hefur Erla staðið í þessu í 46-7 ár og það er ekki hægt að ætlast til þess að hún hafi þrek til þess að halda þessu áfram í mörg ár í viðbót. Og það má ekki gleyma því að allt stafar þetta af mistökum ríkisvaldsins. Erla á enga sök á þessu eða aðrir sakborningar í þessum málum.
Katrín Jakobsdóttir forsætisráðherra sagði í gær að ekki væri hægt að greiða bætur nema að undangengnum sýknudómi.
Til þess að ljúka málinu á hinn fullkomna hátt væri best að málið færi fyrir hæstarétt eftir endurupptökudómstólinn og þar yrði Erla sýknuð.
Ragnar segir ábyrgð framkvæmdavaldsins mikla í málinu. Það hafi leynt hæstarétt mikilvægum upplýsingum sem hefði getað leitt til sýknu allra sakborninganna.
Það var framkvæmdavaldið sem hratt þessu máli af stað á sínum tíma 1975-6 og það var framkvæmdavaldið sem stóð fyrir lögreglurannsókninni, fór með ákæruvaldið, rak fangelsið þar sem einangrunin fór fram og svo framvegis og framvegis. Þannig að hlutur framkvæmdavaldsins er afar stór og misferli þess mjög mikið.
Ragnar segir að settur ríkissaksóknari komi núna að málinu.
Það fer eftir afstöðu hans, hvort hann vill reyna að tefja málið og koma í veg fyrir framgang þess fyrir endurupptökudómstólnum eða hvort hann vill verða samvinnuþýður við Erlu og ljúka málinu sem hraðast svo það komist í hæstarétt.
Ragnar er einnig lögmaður tveggja barna Sævars Ciesielski og sækir fyrir þeirra hönd skaðabætur til ríkisins. Það verður tekið fyrir 28. janúar og niðurstaða ætti að liggja fyrir fjórum vikum síðar. | Lögmaður Erlu Bolladóttur segir að það geti tekið langað tíma að fara með mál hennar í endurupptökudómstól. Hann vonar að ríkissaksóknari sé tilbúinn að flýta fyrir afgreiðslu málsins. |
2022 | 192 | Karlmaður á sjötugsaldri, sem grunaður er um fjölmörg brot gegn börnum, hefur verið úrskurðaður í áframhaldandi gæsluvarðhald til þriðja febrúar, samkvæmt úrskurði Héraðsdóms Reykjavíkur. Búið er að taka skýrslur af meira en fjörutíu manns vegna málsins, meirihluti þeirra er á barnsaldri. | [VEFFRÉTT TILBÚIN en óbirt: Gæsluvarðhald framlengt - meira en 30 börn gefa skýrslu í kynferðisbrotamáli]
Farið var fram á að gæsluvarðhald yrði framlengt um fjórar vikur og féllst dómurinn á það. Þetta staðfestir Ævar Pálmi Pálmason, yfirmaður kynferðisbrotadeildar Lögreglunnar á höfuðborgarsvæðinu. Maðurinn var upphaflega úrskurðaður í fjögurra vikna gæsluvarðhald í desember, sem rann út í gær.
Um þrjátíu börn gefa skýrslu hjá lögreglu, ýmist sem vitni eða þolendur. Þá hafa um tuttugu fullorðnir borið vitni.
Maðurinn er grunaður um fjölda blygðunarsemis- og barnaverndarlagabrota gegn börnum og að hafa reynt að mæla sér mót við börn í þeim tilgangi að brjóta á þeim kynferðislega.
Krafa lögreglunnar um gæsluvarðhald yfir manninum byggir á að það sé nauðsynlegt að verja aðra gegn brotum hans. Ólíklegt sé að hann hætti að brjóta af sér. Samkvæmt heimildum fréttastofu er þetta sami maður og DV og Vísir fjölluðu um í fyrrasumar. Þar kom fram að hann notaði samfélagsforritið Snapchat til að setja sig í samband við börn. | null |
2022 | 193 | Bandarískir alríkissaksóknarar hafa ákært rúmlega sjö hundruð manns á því ári sem í dag er liðið frá árás stuðningsmanna Donalds Trump, þáverandi forseta, á bandaríska þinghúsið. Sjötíu og fjórir hafa fengið dóm fyrir aðild sína að árásinni og þar af hefur tæpur helmingur verið dæmdur í fangelsi. | Mikill fjöldi stuðningsmanna Trumps gerði áhlaup á þinghúsið þann 6. janúar og reyndi að koma í veg fyrir að þingið staðfesti sigur Joes Biden í forsetakosningunum sem fram fóru í nóvember 2020.
Trump og aðrir Repúblikanar höfðu ítrekað fullyrt að svindlað hefði verið í kosningunum, án þess að birta nokkur sönnunargögn þess efnis, og hvöttu stuðningsmenn til að þrýsta á þingið. Trump var ákærður fyrir embættisbrot í kjölfarið en öldungadeildin, þar sem Repúblikanar voru með völdin, sýknaði hann.
Alls hafa 727 verið ákærð fyrir aðild að árásinni, segir í samantekt NPR. Þar af eru 187 ákærð fyrir ofbeldisbrot. 74 hafa fengið dóm og þar af tæpur helmingur verið dæmdur í fangelsi.
Þingmenn Demókrata lýsa andrúmsloftinu á þingi sem eitruðu og hefur árásin ekki þjappað þingmönnum saman, þvert á móti. Rannsóknarnefnd þingsins um árásina, sem Repúblikanar ákváðu flestir að sniðganga, er enn að störfum og hefur yfirheyrt marga. | null |
2022 | 193 | Tugir mótmælenda í Kasakstan eru sagðir hafa fallið þegar öryggissveitir skutu á þá. Á annað þúsund hafa slasast. Tólf lögreglumenn liggja í valnum. Friðargæslulið verður sent til landsins til að lægja öldurnar. | Öryggissveitir í Kasakstan segjast hafa fellt tugi mótmælenda þegar þeir reyndu að brjóta sér leið inn á lögreglustöðvar og fleiri opinberar byggingar í Almaty, fjölmennustu borg landsins. Á annað þúsund slösuðust þegar fólk mótmælti mikilli hækkun eldsneytisverðs.
Mótmælaalda reis í Kasakstan þegar verð á eldsneyti var tvöfaldað um áramótin. Fólk krafðist þess að Kassym-Jomart Tokayev forseti og ríkisstjórnin segðu af sér. Forsetinn leysti stjórnina frá störfum og lækkaði eldsneytisverðið en ætlar að sitja sem fastast. Í gær skipaði hann öryggissveitum landsins að taka á mótmælendum af fullri hörku. Skotið var á fólkið þegar það reyndi í dag að brjóta sér leið inn á lögreglustöðvar og fleiri opinberar byggingar í Almaty, fjölmennustu borg landsins. Tugir eru sagðir hafa fallið. Þá greindu ríkisfjölmiðlarnir frá því að tólf lögreglumenn hefðu látið lífið í átökunum og 353 særst. Einn lögreglumaður er sagður hafa verið hálshöggvinn. Á annað þúsund mótmælendur eru sagðir hafa slasast.
Tokayev forseti fór í dag fram á að Samvinnu- og öryggisbandalag fyrrverandi Sovétlýðvelda CSTO sendi lið til Kasakstans til að hjálpa til við að stilla ófriðaröldurnar. Rússar og fimm önnur fyrrverandi Sovétlýðveldi eiga aðild að því. Að sögn forsetans eiga öryggissveitir hans í höggi við hryðjuverkahópa sem hafa hlotið yfirgripsmikla þjálfun erlendis. Fyrstu gæsluliðarnir eru komnir til landsins. Þetta er fyrsta stóra verkefnið sem Samvinnu- og öryggisbandalagið þarf að kljást við frá því að það var stofnað árið 1999. | Tugir mótmælenda í Kasakstan eru sagðir hafa fallið þegar öryggissveitir skutu á þá. Á annað þúsund hafa slasast. Tólf lögreglumenn liggja í valnum. Friðargæslulið verður sent til landsins. til að lægja öldurnar. |
2022 | 193 | Björgunarsveitir sinntu um hundrað verkefnum vegna vonskuveðursins sem gekk yfir suðvestanvert landið í gærkvöld og í nótt. Um sjötíu þeirra voru á höfuðborgarsvæðinu. Mest var um foktjón en fyrsta útkall barst á ellefta tímanum í gærkvöld. Verkefnum fækkaði eftir því sem líða tók á nóttina. og voru flestar sveitir komnar í hús um fjögurleytið. Guðrún Katrín Jóhannsdóttir er ein þeirra sem sinnti útköllum á vegum Landsbjargar víðs vegar um höfuðborgarsvæðið í gærkvöld og nótt og furðar sig meðal annars á því að þurfa að bregðast við fljúgandi trampólíni í janúar. | Þetta voru þessi hefðbundnu foktjón; klæðningar, þakplötur, gluggar, girðingar, fiskikör. Eitt trampólín meira að segja læddist þarna með og partýtjald. Þannig það var af ýmsu að taka.
-Þið voruð væntanlega vel undirbúin, en var þetta meira en þið bjuggust við?
Já og nei. Þetta var svolítið hverfaskipt. Við vorum mikið í Hafnarfirði og svokölluðum efri byggðum, þær eru alltaf vinsælar í rokinu. En verkefnin voru svona nokkuð hefðbundin. Maður er alltaf svolítið í vandamálalausnum þegar maður kemur að hverju verkefni fyrir sig. Að finna út úr því hvað maður getur notað, hvað er í bílnum og hvað er hægt að nota á staðnum til þess að leysa verkefnið og að sjálfsögðu valda ekki meira tjóni en orðið er.
-Það var búið að vara við hvelli og þú talar um trampólín og partýtjald. Finnst þér fólk hafa búið sig nægilega vel fyrir þetta?
Flestir eru bara með sitt alveg á hreinu. Þetta eru svona einstaka verktakar sem ganga ekki alveg nógu vel frá hjá sér. Það er kannski lítið sem fólk getur gert í því ef kofar í görðum takast skyndilega á loft eða girðingar eða slíkt. En trampólín, það er kannski hægt að setja spurningarmerki við að vera með það uppi í janúar. | null |
2022 | 193 | null | Um sex hundruð milljónir hafa verið teknar ólöglega út úr Heilsustofnuninni í Hveragerði, samkvæmt úttekt eftirlitsdeildar Sjúkratrygginga Íslands og kröfur hafi verið gerðar um úrbætur. Þetta kemur fram á vef Kjarnans. Þar segir enn fremur að samningur Heilsustofnunar við Sjúkratryggingar, sem rennur út í mars, tryggi henni næstum einn milljarð króna á ári úr ríkissjóði.
Í frétt Kjarnans kemur fram að Náttúrulækningafélagið hafi einhliða ákveðið að hækka arðgreiðslur til sín og til að standa undir þeim velt umframkostnaði á sjúklinga og nýtt rekstrarfé stofnunarinnar til heilsutengdrar ferðaþjónustu sem ekki sé hluti af samningnum. Eftirlitsdeild Sjúkratrygginga Íslands fer meðal annars fram á það í bréfi til ríkisendurskoðunar og heilbrigðisráðuneytisins að Náttúrulækningafélagið hætti að taka arð út úr rekstri Heilsustofnunarinnar og að þeim sem sækja endurhæfingu á stofnuninni borgi fyrir það gjald sem endurspegli raunkostnað vegna gistinátta. Í umfjöllun Kjarnans kemur fram að Heilsustofnun hafni niðurstöðu úttektarinnar. | Náttúrulækningafélag Íslands tók sex hundruð milljónir króna ólöglega út úr stofnuninni á fimmtán ára tímabili, samkvæmt umfjöllun Kjarnans. Umframkostnaði við arðgreiðslur hafi verið velt yfir á sjúklinga. |
2022 | 193 | Asahláka og talsverð rigning eru á Austurlandi í dag. Skriðuvakt hefur verið virkjuð á Seyðisfirði en ekki er talin mikil hætta á ferðum. | Vel er fylgst með hlíðum ofan Seyðisfjarðar vegna skriðuhættu. Hlýindi og mikil rigning eru á Suðaustur- og Austurlandi. Sex stiga hiti var á Egilsstöðum í morgun og mikill vindur. Við þessar aðstæður verður asahláka enda mikill snjór fyrir.
Slökkvilið Fjarðabyggðar var kallað út rétt fyrir hádegi eftir að vatn tók að flæða inn í hús á Eskifirði. Víða er krapi eða ís yfir niðurföllum og viðbúið að vatn safnist fyrir á götum með aukinni hættu á að vatn flæði inn í hús. Sveitarfélagið Fjarðabyggð hefur varað íbúa við flughálku á götum og hvatt þá til að hreinsa frá niðurföllum svo leysingavatn komist leiðar sinnar.
Veðurstofan spáði allt að 100 millimetra úrkomu á Austfjörðum í dag og mestri ákefð nú í hádeginu. Sérstaklega er fylgst með úrkomu á Seyðisfirði vegna hættu á aurskriðum. Búist er við að afrennsli úr fjöllum þar, bráðnun og rigning gæti verið 40 millimetrar, en fyrir ofan 200 metra ætti úrkoman að falla sem snjór. Í tilkynningu frá aðgerðastjórn almannavarna á Austurlandi segir að vel sé fylgst með hreyfingum í hlíðunum og uppsöfnun vatns í borholum í svokölluðum Neðri-Botnum. Þar var grunnvatnsstaðan lág og því talið að þetta úrkomuskot ætti ekki að valda mikilli skriðuhættu við Seyðisfjörð. Skriðuvakt Veðurstofunnar fylgist þó grannt með mælum.
Ökumenn eru varaðir við mikilli hálku á vegum og flughált hefur verið bæði í Fljótsdal og á Jökuldal. Skólahaldi í Brúarási var aflýst vegna hálku og hvassviðris. Þá var þjóðvegur eitt um Jökuldal lokaður í morgun við Skjöldólfsstaðahnjúk á meðan verið var að fjarlægja yfirgefna bíla. Þar festu ökumenn sig um miðnætti í gær og einn bílinn lokaði veginum þannig að mokstursbíll komst ekki framhjá. Þá hefur verið mikið óveður á Vatnsskarði til Borgarfjarðar eystra þar sem hviður mældust 50 metrar á sekúndu í morgun. | Asahláka og talsverð rigning eru á Austurlandi í dag. Vatn flæddi inn í hús á Eskifirði í morgun. Skriðuvakt hefur verið virkjuð á Seyðisfirði en ekki er talin mikil hætta á ferðum. |
2022 | 193 | Hátíðarhöld vegna þrettándans, sem er í dag, eru víðast með óvenjulegu sniði vegna samkomutakmarkana. Þrettándabrennum og flugeldasýningum hefur sums staðar verið aflýst eða þeim frestað, ýmist vegna veðurs eða sóttvarna. | Það er hefð fyrir því að kveðja jólin með flugeldum eða álfabrennum. Lítið fer fyrir slíkri gleði nú í ár, líkt og í fyrra, vegna strangra sóttvarnareglna. Upplýsingar um fyrirkomulag á þrettándanum má finna á heimasíðum bæjarfélaga landsins, en hér verður stiklað á stóru.
Í Hafnarfirði, á Akureyri og í Stykkishólmi er þrettándagleði aflýst annað árið í röð vegna kórónuveirufaraldursins. Í Mosfellsbæ var flugeldasýningu dagsins aflýst vegna veðurs.
Áratugum saman hafa litlir púkar farið á kreik á þrettándanum í Grindavík og bankað upp á í heimahúsum og fengið sælgæti. Í ár, líkt og í fyrra, þurfa púkarnir að halda sig heima við.
Sums staðar hefur gleðinni aftur á móti verið frestað. Á Selfossi var ákveðið aflýsa blysför og brennu á þrettándanum vegna sóttvarna. Flugeldasýning er enn á dagskrá, en vegna óhagstæðrar veðurspár hefur henni verið frestað fram á laugardag. Fólk er hvatt til njóta hennar heiman frá sér eða úr bílum sínum til að allra sóttvarna sé gætt. Í Vestmannaeyjum verður þrettándagleði ÍBV einnig haldin á laugardag. Kveikt verður á kertum á Molda og í framhaldinu munu jólasveinarnir horfa til byggða ofan af Há, og veifa til barnanna. Gleðinni lýkur með flugeldasýningu.
Þrettándadagskrá í Reykjanesbæ hefur verið frestað um óákveðinn tíma vegna slæmrar veðurspár næstu daga. Fyrirhugaðir voru bílaútvarpstónleikar með Friðriki Dór og flugeldasýning, sem vonir standa til að hægt verði að halda síðar.
Þrettándagleði Hattar á Egilsstöðum fer fram á morgun föstudag. Þar verður flugeldasýning sem flestir íbúar á Héraði ættu að geta notið að heiman.
Engin þrettándagleði verður á Ísafirði í ár, ekki vegna samkomutakmarkana þó, heldur af fjárhagsástæðum. | Jólin verða kvödd á óhefðbundin hátt annað árið í röð. Þrettándabrennum og flugeldasýningum hefur verið aflýst eða frestað víðast hvar á landinu, ýmist vegna veðurs eða sóttvarna. |
2022 | 193 | Aðeins einn leikur fór fram í úrvalsdeild kvenna í körfubolta í gærkvöld, en hinum tveimur var frestað. Íslandsmeistarar Vals færast nær toppliðum deildarinnar. | Valur sótti Grindavík heim í eina leik gærkvöldins og fór með sigur af hólmi með 73 stigum gegn 58. Valur er eftir sigurinn með 16 stig, tveimur minna en Fjölnir í öðru sæti og Njarðvík sem situr á toppnum. Njarðvíkingar eiga þó leik til góða. Grindavík er áfram í næstsíðasta sæti deildarinnar með 6 stig, fjórum meira en Breiðablik, en aðeins sjö lið eru í deildinni eftir að Skallagrímur dró lið sitt úr keppni. Næst verður leikið í deildinni á sunnudag, ef smit koma ekki í veg fyrir þá leiki.
Enn er óvíst hvort serbneski tenniskappinn Novak Djokovic fái að keppa á Opna ástralska meistaramótinu í tennis, sem hefst í Melbourne þann 17. þessa mánaðar. Djokovic var meinuð landganga í Ástralíu í gærkvöldi þegar hann kom til landsins. Hann hafði fengið undanþágu frá bólusetningarskyldu mótsins en ríkisstjórn Ástralíu taldi ágalla vera á vegabréfsáritun hans, vegna téðrar undanþágu. Djokovic var þó ekki snúið við heldur var hann færður á farsóttarhús og dvelur þar þangað til á mánudag þegar dómari ákveður hvort honum verði hleypt inn í landið, eða vísað frá. Málið hefur vakið mikla úlfúð í Ástralíu og Serbíu. Forsætisráðherra Ástralíu, Scott Morrison, segir að reglur landsins eigi að gilda um alla en forseti Serbíu, Aleksandar Vucic, segir Djokovic lagðan í einelti. Djokovic hefur aldrei gefið upp hvort hann sé bólusettur eður ei, en hefur áður lýst frati á bólusetningar. Undanþágan, sem ástralska tennissambandið og yfirvöld Viktoríufylkis höfðu veitt honum, fór illa í almenning í Ástralíu sem hefur búið við strangar takmarkanir frá upphafi faraldursins. Djokovic er sigursælasti keppandi mótsins frá upphafi með níu titla og hefur unnið mótið undanfarin þrjú ár.
Karlalið Japans í handbolta, sem Dagur Sigurðsson stýrir, hefur hætt við keppni á Asíumótinu sem hefst 18. janúar. Að minnsta kosti 12 smit komu upp innan hópsins á æfingaferð um Evrópu í vikunni. Dagur segir í samtali við RÚV í dag að staðan sé skelfileg vegna þessa og ákvörðunin að draga liðið úr keppni hafi eiginlega verið augljós í ljósi smitanna. Á Asíumótinu er ekki aðeins keppt um Asíumeistaratitilinn heldur er mótið líka undankeppni HM á næsta ári, og ákvörðunin því ekki léttvæg fyrir liðið. Viðtal við Dag má lesa á ruv.is. | null |
2022 | 193 | Grjót kastaðist yfir varnargarða og upp á land í miklum sjógangi við Ólafsvík í morgun. Loka þurfti aðalgötunni sem er stórskemmd eftir öldurótið. | Þótt versta veðrið hafi gengið niður þá hefur sjávarstaða hækkað og öldugangur jókst töluvert á norðanverðu Snæfellsnesi í morgun. Sjógangur var svo mikill að aðalgatan í Ólafsvík varð fyrir skemmdum.
Það hefur bara gengið töluvert mikið yfir hann. Mikið af grjóti og öðru sem hefur gengið upp á hann. Hann hefur skemmst líka, slitlagið hefur brotnað upp og það hefur grafið úr kanti.
Segir Guðjón Hrannar Björnsson verkstjóri hjá Vegagerðinni í Ólafsvík.
Það byrjaði að ganga yfir veginn í morgun. Í fyrstu var reynt að hreinsa af honum en Guðjón segir að svo hafi orðið að loka og bíða betra færis.
Það gerðist í raun og veru bara í kjölfarið af því að það kom grjót yfir gröfu sem við vorum að nota til að hreinsa veginn. Þannig hún varð fyrir tjóni. Þá sáum við að það var ekki annað hægt en að loka.
Sjó hefur nú lægt nokkuð og náðist að opna veginn sem er mikið skemmdur rétt fyrir hádegi. Mjög hvasst er á Snæfellsnesi en Guðjón segir til happs að vindurinn gengur á móti ölduganginum. Norðan við Fróðárheiði gekk einnig sjór yfir varnargarð og yfir veginn. Þar varð bíll fyrir smávægilegu tjóni, en ekki taldist ástæða til að loka. | null |
2022 | 193 | Langmesti fjöldi sem greinst hefur á landamærunum greindist í gær, þrjú hundruð og fjórtán smit. Yfir þúsund smit voru innanlands. Prófessor í líftölfræði telur að áfram verði yfir þúsund smit á dag næstu sjö daga. | Það er óþarfi að trúa svartsýnustu spám um hversu lengi núverandi bylgja faraldursins stendur, segir prófessor í líftölfræði. Hann telur þó að áfram verði yfir þúsund smit á dag fram í miðja næstu viku.
1.378 smit greindust alls í gær, þar af 1064 innanlands. Aldrei hafa greinst jafnmörg smit á landamærunum. Þau voru 314 sem er næstum tvöfalt fleiri en fyrra met en það var slegið fyrir þremur dögum. Smitin innanlands voru hins vegar um fimm hundruð færri en þegar verst lét fyrir sléttri viku. Fréttastofa óskaði eftir upplýsingum frá sóttvarnalækni um hvaðan þeir kæmu sem reyndust smitaðir á landamærunum. Í fyrradag fengust þau svör að síðustu tvær vikur hafi flest smit á landamærum verið frá fólki sem kom frá Kanaríeyjum, þar á meðal Tenerife, næstflestir frá Bandaríkjunum, þá Bretlandi, Danmörku og loks Póllandi.
Thor Aspelund, prófessor í líftölfræði, segir miklar sveiflur á smitölum eftir áramót flækja málin þegar kemur að því að spá fyrir um þróunina.
En einhver vísbending og miðað við þessi smitlíkön líka erlendis að það gæti verið breyting á vextinum og hann sé að ná einhverjum stöðugleika. En samt þetta að vera viðbúin næstu viku, eftir viku, að það haldi áfram þúsund nýgreind smit á dag.
Thor segir erfitt að spá lengra fram í tímann en næstu sjö daga. Bretar hafi búist við að fjöldi smita myndi tvöfaldast á tveimur til þremur dögum en raunin hér hafi verið sex til sjö dagar. Það hversu margir hér eru bólusettir hafi hægt á útbreiðslu veirunnar. Bretar hafa spáð því að bylgjan þar vari út apríl.
Ég myndi nú samt halda að hún ætti að geta gengið hraðar niður hér og við ættum að sjá skýr merki um að þetta sé að fara alveg þegar við komum inn í febrúar. Það er alveg óþarfi að spá lengra en það. Þetta skýrist í þessum mánuði. Svo getur maður farið að sjá hvað þetta fer hratt niður. Það er kannski betra að hugsa það þannig. | Greind kórónuveirusmit á landamærunum í gær voru miklu fleiri en nokkru sinni, þrjú hundruð og fjórtán. Yfir þúsund smit voru innanlands. Prófessor í líftölfræði telur að áfram verði yfir Horfur eru á að yfir þúsund smit greinist hvern dag næstu vikuna. |
2022 | 194 | Framkvæmdastjóri Orkuseturs telur að þegar stjórnvöld hætta að veita virðisaukaskattsívilnanir á rafmagnsbíla muni orkuskiptum bílaflotans seinka. Hann telur rétt að miða við ártal eða minnka afsláttinn í þrepum, annars muni nýskráningunum bensín og dísilbíla fjölga. | Sigurður Friðleifsson, framkvæmdastjóri Orkuseturs, segir að skattaívilnanir stjórnvalda á tengiltvinn-, rafmagns- og vetnisbíla hafi verið aðalforsenda þess árangurs sem Ísland hefur náð í orkuskiptum.
Við höfum verið í algjörri sérstöðu Íslendingar og Norðmenn í hraða orkuskipta og erum komin lengst í fólksbílaútskiptingu fyrir annað en jarðefnaeldsneyti og það byggist á þessari virðisaukaívilnun
sem er í báðum þessum löndum
Sigurður segir stórt skref að hætta algjörlega ívilnunum til umhverfisvænni ökutækja. Ríkisvaldið megi ekki líta á bíla sem bráðnauðsynlegan tekjuskapandi þátt. Það sé hagur allra, ef fólk er á annað borð að kaupa bíla, að það séu umhverfisvænni bílar og þá þarf að vera hvati til þess, því enn séu þeir bílar dýrari.
Svo má bara trappa niður þessar ívilnanir í gegnum ártal, eitthvað tiltekið ártal eða minnka það í þrepum, virðisaukaafsláttinn.
Við sjáum fram á að þessir bílar verði í boði fyrir alla og vonandi á réttu verði en við verðum að stilla þá af og hafa þolinmæði til þess að tryggja það að þeir séu á samkeppnishæfu verði.
Sigurður segir orkuskipti bílaflotans vera forsendu þess að Ísland nái að standa við skuldbindingar Parísarsáttmálans.
Ef þetta er tekið af þá mun það því miður verða til þess að nýskráningum bensín- og dísilbíla mun fjölga mikið og
við höfum ekki tölfræðilega efni á því. | null |
2022 | 194 | Neyðarástandi hefur verið lýst yfir í stærstu borg Kasakstans og víðar um landið vegna harðra mótmæla gegn hækkunum á orkuverði. Ríkisstjórnin hefur sagt af sér. | Forseti Kasakstan lýsti í dag yfir neyðarástandi í Almaty, stærstu borg landsins, og víðar í vesturhluta þess vegna víðtækra mótmæla að undanförnu. Landsmenn brugðust ókvæða við þegar eldsneytisverð var tvöfaldað um áramótin. Ríkisstjórnin hefur sagt af sér.
Nokkur þúsund manns tóku þátt í mótmælum í Almaty í dag. Mótmælendur réðust meðal annars inn á skrifstofur borgarstjórans vopnaðir bareflum og skjöldum sem þeir höfðu stolið af lögreglumönnum. Lögreglan beitti höggsprengjum og táragasi, en fékk ekki við neitt ráðið. Fjölmiðlar í landinu hafa einnig greint frá árásum á banka, verslanir, veitingahús og bíla. Fréttir hafa borist af því að hluti lögregluliðsins hafi snúist á sveif með andófsmönnum.
Kassym-Jomart Tokayev forseti féllst í dag á afsögn ríkisstjórnar landsins og lýsti yfir neyðarástandi í Almaty, höfuðborginni Nursultan og á fleiri stöðum í vesturhluta landsins, þar sem mótmælin hafa verið hörðust. Neyðarástandið gildir til nítjánda janúar. Þá verður útgöngubann frá ellefu að kvöldi til sjö að morgni.
Þrátt fyrir að Kasakar eigi miklar birgðir af eldsneyti var ákveðið að tvöfalda verðið á fljótandi jarðolíugasi um áramótin. Margir nota það sem eldsneyti á bíla sína. Stjórnvöld reyndu að slá á reiði landsmanna með því að lækka verðið um meira en fimmtíu af hundraði en allt kom fyrir ekki.
Mótmælin síðustu daga eru hin hörðustu í Kasakstan frá því að Sovétlýðveldið fyrrverandi varð sjálfstætt í desember 1991. Nursultan Nazarbajev stýrði landinu með styrkri hendi þar til hann sagði af sér fyrir tæpum þremur árum. Hann er eigi að síður valdamesti maður landsins, stýrir öryggisráðinu og ber titilinn leiðtogi þjóðarinnar. | Neyðarástandi hefur verið lýst yfir í stærstu borg Kasakstans og víðar um landið vegna harðra mótmæla gegn hækkunum á orkuverði. Ríkisstjórnin hefur sagt af sér. |
2022 | 194 | Fámennt þorp á vesturströnd Grænlands eignast sinn eigin Michelin-stjörnu veitingastað næsta sumar. Flutningurinn á að vera tímabundinn en Færeyingar virðast harla lítt ánægðir með fyrirhugaða stækkun staðarins þar í landi. | Eigendur tveggja stjörnu veitingastaðarins Koks hafa ákveðið að hætta starfsemi í Færeyjum og flytja reksturinn til þorpsins Ilimanaq sunnan bæjarins Ilulissat. Johannes Jensen, forstjóri Gist og Vist sem rekur Koks segir þetta vera óvenjulegt tækifæri, náttúran sé stórkostleg og úrval hráefna einstakt, hvort sem það er úr jurta- eða dýraríkinu.
Danska ríkisútvarpið hefur eftir matargagnrýnandanum Mikkel Bækgaard að ákvörðunin hafi komið sér á óvart enda hafi Koks skapað Færeyjum nýja ímynd. Engum hefði dottið til hugar fyrir tíu árum að heimsækja eyjarnar til að borða góðan mat en nú sé hann auk stórbrotinnar náttúru helsta aðdráttarafl eyjanna.
Jensen segir að ætlunin sé að reka Koks á Grænlandi meðan unnið sé að stækkun staðarins í Færeyjum. Ennþá hefur ekki fengist leyfi til stækkunar á gamla bóndabænum sem hýsir veitingastaðinn og Jensen segir hægagang stjórnvalda vera meðal ástæðna þess að ákveðið var að flytja til Grænlands. Hann kveðst þó bjartsýnn að Koks haldi Michelin stjörnunum tveimur þrátt fyrir vistaskiptin. | null |
2022 | 194 | Alls fer einn milljarður króna í gerð Fjarðarheiðarganga til Seyðisfjarðar á árinu. Stefnt er að því að bjóða verkið út á þessu ári og hefja framkvæmdir á því næsta. | Fjarðarheiðargöng verða boðin út á þessu ári og eiga framkvæmdir að hefjast í síðasta lagi á því næsta. Milljarður er áætlaður í verkið á þessu ári.
Fjarðarheiðargöng verða lengstu jarðgöng landsins 13,4 kílómetrar að lengd. Þau tengja Egilsstaði og Seyðisfjörð og leysa af hólmi fjallveginn um Fjarðarheiði sem er mikill farartálmi á veturna. Um Seyðisfjörð liggur eina tenging íslenska vegakerfisins við meginland Evrópu með ferjunni Norrænu.
Undirbúningur framkvæmda er í fullum gangi og er nú unnið að hönnun ganganna sjálfra og aðkomuvegum. Staðsetning gangamunna liggur fyrir en sveitarfélagið Múlaþing á enn eftir að svara því hvaða veglína verður fyrir valinu Egilsstaðamegin. Þrjár veglínur eru í umhverfismati og verður afstaða ekki tekin fyrr en því er lokið. Vegagerðin ætlar að leggja fram umhverfismatsskýrslu seinna í þessum mánuði og gera útboðsgögn í vor. | Alls fer einn milljarður króna í gerð Fjarðarheiðarganga til Seyðisfjarðar á árinu. Stefnt er að því að bjóða verkið út á þessu ári og hefja framkvæmdir á því næsta. |
2022 | 194 | Til skoðunar er að létta sóttkví hjá þríbólusettum einstaklingum og verður það kynnt á næstu dögum. | Bólusetningar fimm til ellefu ára barna eru hafnar og fara á fullt í næstu viku. Delta-afbrigðið er enn ráðandi í smitum hjá börnum og því er talið mikilvægt að hefja bólusetningu sem fyrst.
Karlmaður á sjötugsaldri lést af völdum covid á Landspítala í gær og er það sjöunda andlátið í þessari bylgju faraldursins. 30 sjúklingar liggja á Landspítala með covid, þar af tvær konur í fæðingu.
Átta eru á gjörgæslu, sex þeirra óbólusettir.
| Til greina kemur að létta á sóttkví þríbólusettra einstaklinga. Þetta kom fram á upplýsingafundi almannavarna. Bólusetning fimm til ellefu ára barna er hafin og fer á fullt í næstu viku. |
2022 | 194 | Bændur á Höfða skammt sunnan við Raufarhöfn misstu um tvö hundruð heyrúllur í sjóinn í miklu óveðri sem gekk yfir austanvert landið í fyrradag. Þeir segja tjónið hlaupa á milljónum. | Talsvert tjón varð á bænum Höfða í Norður- Þingeyjarsýslu á mánudag þegar hvassviðri olli því að sjór hrifsaði með sér girðingar, rekavið og stóran hluta af heyjum á bænum. Nanna Steina Rögnvaldsdóttir, bóndi á Höfða segir hlutina hafa gerst mjög hratt og illa hafi gengið að ráða við aðstæður.
Þetta gekk bara yfir á einhverjum mínútum sko. Þegar við komum á svæðið þá sáum við bara rúllurnar fara á haf út og það bara veltist plastið af þeim. Við fórum bara strax í það að ná sem mestu sem var næst vatninu, til þess að bjarga því en á meðan á þessu stóð þá sáum við þær bara hverfa.
-Þetta voru tæplega 200 rúllur er það ekki sem fóru?-
Jú miðað við okkar talningar hérna í gærkvöldi þá eru þetta 199 rúllur sem eru alveg horfnar og einhverjar fjórtán fimmtán sem að plastið er alveg farið af og eru bara rennblautar og við eigum ekki von á því að geta nýtt þær nokkuð.
-Er þetta þá ekki mikið fjárhagslegt tjón fyrir ykkur?-
Jú þetta hleypur á einhverjum hundruðum eða milljónum. | Brim hrifsaði með sér um tvö hundruð heyrúllur sem stóðu við sveitabæ í Norður- Þingeyjarsýslu á mánudaginn. Bóndinn á bænum segir tjónið hlaupa á milljónum. Þá er mikið tjón á varnargörðum á Vopnafirði. |
2022 | 194 | Íslenska karlalandsliðið í handbolta heldur í dag áfram undirbúningi sínum fyrir EM. Eftir PCR-próf gærdagsins fjölgar um tvo í hópnum í dag. | Íslenska handboltalandsliðið hefur dvalið í sóttvarnarkúlu á hóteli hérlendis síðustu daga í undirbúningi sínum fyrir Evrópumótið í handbolta sem hefst í næstu viku. Landsliðshópur Guðmundar Guðmundssonar telur 20 manns og voru þrír leikmenn enn utan hóps í gær, annað hvort vegna sóttkvíar eða einangrunar. HSÍ staðfesti við RÚV í dag að eftir PCR-próf leikmanna í gær, fjölgi um tvo í hópnum í dag en æft verður seinni partinn. Það styttist því í að íslenski hópurinn verði fullmannaður. Ísland mætir Litáen í tveimur vináttuleikjum um helgina í undirbúningi sínum fyrir EM, fyrri leikurinn verður á föstudag og sá seinni á sunnudag. Landsliðið heldur svo af stað til Ungverjalands á þriðjudaginn. Kórónuveiran heldur þó áfram að hrella þau lið sem eiga að keppa á EM. Portúgal, sem er með Íslandi í riðli, nær ekki að spila undirbúningsleiki fyrir mótið þar sem smit er komið upp í leikmannahópi liðsins. Til stóð að Portúgal tæki þátt í fjögurra liða æfingamóti í Sviss ásamt Svartfjallalandi, Úkraínu og heimamönnum í Sviss, en smit hafa nú komið upp hjá Portúgal og Svartfjallalandi. EHF, evrópska handknattleikssambandið, ákvað að þeir leikmenn sem greinast með covid-19 fyrir mót mega ekki taka þátt í leikjum fyrr en 14 dögum eftir staðfest smit. Þetta hefur þegar haft áhrif á leikmannahópa nokkurra liða en Jannick Green, markvörður heimsmeistara Danmerkur, er til að mynda smitaður og missir af fyrstu tveimur leikjum mótsins. Þá eru tveir af stjörnuleikmönnum Króatíu, þeir Domagoj Duvnjak og Luka Cindric smitaðir og mega fyrst mæta til leiks í milliriðlum, komist Króatar þangað.
Körfuknattleikssamband Íslands tók þá ákvörðun á fundi í morgun að færa úrslitakeppni VÍS-bikarsins vegna fjölda kórónuveirusmita. Bikarúrslitin áttu að fara fram í næstu viku en verða nú spiluð í mars. Í tilkynningu frá KKÍ segir að þetta sé gert í ljósi þess fjölda einstaklinga sem nú eru í sóttkví og einangrun. Áfram stendur til að spila bikarúrslitin í Smáranum í Kópavogi en Laugardalshöllin verður ekki tilbúin í mars. Undanúrslit karla verða 16. mars og undanúrslit kvenna þann 17., úrslitaleikirnir verða svo spilaðir laugardaginn 19. mars. | null |
2022 | 195 | Heimilislaus maður þurfti að gista í fangaklefa í nótt, en honum hafði verið vísað frá aðstöðu á vegum velferðarsviðs Reykjavíkurborgar. Þetta kemur fram í tilkynningu frá lögreglu. Þar segir að maðurinn gisti annars á götunni í kulda og frosti. Sviðstjóri hjá Reykjavíkurborg segir að tilkynning lögreglu hafi komið á óvart og sé ekki í samræmi við atvikalýsingu velferðarsviðs. | Lögreglan á höfuðborgarsvæðinu greindi frá því í morgun að heimilislaus maður hefði þurft að gista í fangageymslu þar sem hann hafi ekki fengið inni í gistiskýli á vegum borgarinnar. Í tilkynningu lögreglunnar til fjölmiðla segir að maðurinn gisti annars á götunni í sjö stiga frosti. Honum hafi undanfarna daga verið meinaður aðgangur að aðstöðu á vegum Reykjavíkurborgar. Lögregla hafði afskipti af honum í nótt eftir að starfsfólks hótels í miðbænum óskaði eftir aðstoð, þar sem maðurinn hafi verið ofurölvi og til vandræða.
Regína Ásvaldsdóttir, sviðstjóri velferðarsviðs Reykjavíkurborgar, segir að það sé mjög óvanalegt að vísa þurfi fólki frá. Það sé einungis gert ef það reynist nauðsynlegt til að tryggja öryggi annarra gesta og starfsmanna. | Heimilislaus maður gisti fangageymslu í nótt, þar sem honum var vísað frá aðstöðu á vegum borgarinnar. Þetta kemur fram í tilkynningu frá lögreglu. Sviðstjóri velferðarsviðs segir það ekki rétt að manninum hafi verið vísað út í kuldann, og hefur óskað skýringa frá lögreglunni. |
2022 | 195 | Tenniskappinn Novak Djokovic ætlar að verja titilinn á Opna ástralska meistaramótinu í tennis. Allir keppendur eiga að vera bólusettir gegn kórónuveirunni en Serbinn fær undanþágu til að taka þátt. | Opna ástralska er fyrsta risamót ársins. Allir keppendur og starfsfólk eiga samkvæmt reglum mótsins að vera bólusettir gegn covid eða með læknisvottorð um undanþágu.
Djokovic, sem hefur unnið mótið oftast allra eða níu sinnum, hefur ekki viljað svara því opinberlega hvort hann sé bólusettur eða ekki. Hann skrifaði á Instagram í dag að hann væri á leið til Ástralíu með undanþágu. Djokovic freistar þess því að vinna mótið í tíunda sinn. Hann vantar aðeins einn risatitil upp á að fara fram úr Svisslendingnum Roger Federer og Spánverjanum Rafael Nadal yfir flesta sigra í einliðaleik karla á risamóti í tennis. Allir þrír hafa unnið 20 risamót.
Einn leikur var í úrvalsdeild karla í körfubolta í gærkvöld. Stjarnan vann þá sannfærandi 20 stiga sigur á Njarðvík 97-77. Með sigrinum lyfti Stjarnan sér upp í fimmta sæti deildarinnar með 12 stig, jafnmörg og Tindastóll og Valur sem eiga bæði leik til góða.
Skotinn Peter Wright er heimsmeistari í pílukasti í annað sinn. Hann mætti Englendingnum Michael Smith í úrslitaleiknum í gærkvöld. Eftir sveiflukenndan en spennandi leik vann Wright að lokum 7-5. Hann vann titilinn í fyrsta skiptið árið 2020.
Úlfarnir höfðu betur, 1-0, gegn Manchester United í ensku úrvalsdeildinni í fótbolta í gær. Portúgalinn Joao Moutinho skoraði sigurmarkið átta mínútum fyrir leikslok. Þetta var fyrsta tap United undir stjórn Þjóðverjans Ralf Rangnick. Úlfarnir fóru með sigrinum upp í áttunda sæti deildarinnar með 28 stig en United er sem fyrr í sjöunda sætinu en þremur stigum munar á liðunum. | null |
2022 | 195 | null | Þörf er á endurskipulagningu ferðaþjónustufyrirtækja næstu misseri. Heildartekjur í greininni á nýliðnu ári voru um tvö hundruð þrjátíu og átta milljarðar króna. Eiginfjárstaða í greininni er enn jákvæð en faraldurinn hefur höggvið þar stórt skarð.
Ný skýrsla um fjárhagsstöðu ferðaþjónustunnar frá upphafi covid-faraldursins, sem var að koma út sýnir að ferðaþjónustan kemur skár undan faraldrinum en óttast var. Skuldir eru engu að síður mun meiri en fyrir faraldur. Ólöf Rún Skúladóttir er í húsakynnum Ferðamálastofu .
Skarphéðinn Berg Steinarsson ferðamálastjóri er hér hjá okkur. Hver eru helstu tíðindi í ykkar samantekt?
(Sagði Skarphéðinn Berg Steinarsson. Ólöf Rún Skúladóttir talaði við hann) | Heildartekjur ferðaþjónustunnar voru tæpir 140 milljarðar króna í fyrra. Eiginfjárstaðan er enn jákvæð, en faraldurinn hefur höggvið þar stórt skarð þrátt fyrir þrjátíu og sex milljarða króna stuðning stjórnvalda. |
2022 | 195 | Héraðsdómur Reykjavíkur hefur fellt úr gildi ákvörðun endurupptökunefndar árið 2017 um að hafna endurupptöku vegna dóms Erlu Bolladóttur í Guðmundar- og Gerfinnsmálinu. Erla sagði miklar tilfinningar hrærast innra með sér að dómsuppsögu lokinni. Lögmaður hennar telur verulegar líkur á að forsætisráðherra muni beita sér og að öllum Guðmundar- og Geirfinnsmálum verði lokið á næstu vikum. | Sakborningarnir í Guðmundar- og Geirfinnsmálinu voru sakfelldir í Hæstarétti 1980. Endurupptökunefnd ákvað árið 2017 að mál allra sem sakfelldir voru skyldu fara aftur fyrir dómstóla nema mál Erlu sem hafði verið dæmd fyrir að bera rangar sakir á menn. Hinir sakborningarnir voru svo sýknaðir með sögulegum dómi í Hæstarétti árið 2018. Ríkinu var gert að greiða málskostnað Erlu, fimm og hálfa milljón króna. Erla fagnaði vel dómnum um endurupptökuna í héraðsdómi í morgun.
Já þetta eru miklar tilfinningar. Þetta er búið að vera svakalega lengi á leiðinni
Hún segist ætla að halda ótrauð áfram.
Það er styttra í hinn endann en þann sem ég lagði upp frá en bara stjórnvalda vegna vona ég að það fari að koma einhver mannleg nálgun á þetta.
Það er ótrúlegt hvað stjórnvöld hafa látið spyrjast út um sig, hvernig þau koma fram við okkur sem höfum verið saklaus, beitt hrikalegum órétti og aldrei átt séns á eðlilegu lífi í þessu samfélagi.
Ragnar Aðalsteinsson lögmaður Erlu segir tvær leiðir færar. Það er að ríkisstjórnin ákveði að ljúka þessu máli sem hefur staðið í 46 ár eða halda áfram og fara í endurupptöku fyrir dómi á máli Erlu sem yrði tímafrekt.
Ég verð eiginlega að ætla ríkisstjórninni og ráðgjöfum hennar að hafa réttlæti og skynsemi í fyrirrúmi en ekki bara endalausa baráttu upp á líf og dauða við borgarana í landinu og með hliðsjón af því að þá tel ég verulegar líkur á því að forsætisráðherra muni beita sér og að þessum málum öllum verði lokið á næstu vikum. | Héraðsdómur Reykjavíkur felldi úr gildi ákvörðun endurupptökunefndar árið 2017 um að hafna því að dómur yfir Erlu Bolladóttur í Guðmundar- og Gerfinnsmálinu yrði endurupptekinn. Lögmaður hennar telur verulegar líkur á að forsætisráðherra muni beita sér, og að öllum Guðmundar- og Geirfinnsmálum verði lokið á næstu vikum. |
2022 | 195 | Allt stefnir í að mjög djúp lægð komi að landi úr vestri annað kvöld með hávaðaroki úr suðri/suðaustri og úrkomu. Veðurfræðingur hvetur fólk til að fylgjast vel með veðurspám sem geti breyst hratt. | Veðurstofan hefur gefið út gular viðvaranir fyrir Suðurland, Faxaflóa, Breiðafjörð og Miðhálendið sem taka gildi annað kvöld. Djúp lægð er á leiðinni og er lægðarmiðjunni spáð vestur af Faxaflóa. Standist spárnar verður þrýstingur hennar mjög mikill. Birta Líf Kristinsdóttir, veðurfræðingur segir erfitt að spá fyrir um hvar veðrið verði verst.
Hún mun í rauninni hafa áhrif á öllu landinu. Það er aðallega vindurinn sem er á suðvestan og vestanverðu landinu en síðan er það úrkoman á suðaustan og austanverðu landinu. Hvet fólk eindregið til þess að fylgjast með spám vegna þess að þær geta breyst og áhrifin geta breyst mikið við litla tilfærslu.
-Hvenær reiknið þið með að þetta gangi niður?- Svona upp úr hádegi á fimmtudag.
Einar Sveinbjörnsson, veðurfræðingur sem heldur úti veðurfræðivefnum blika.is. hefur síðustu daga skoðað lægðina og sló því upp að þarna væri mögulega á leiðinni ein dýpsta lægð sem sést hefði hér um slóðir. Birta segir áhugavert að fylgjast með þróuninni.
Hún hefur aðeins grynnkað í spánum en þetta er vissulega mjög djúp lægð og það verður bara spennandi að sjá hversu djúp hún mun verða. En við erum svona aðallega að horfa á áhrifin á landinu og það má segja að eins og staðan er núna þá verða áhrifin á landi ekki jafn mikil og þessi lægð er djúp. | Gular veðurviðvarnir munu einkenna veðurkortin þegar djúp lægð kemur að landinu annað kvöld. Veðurfræðingur hvetur fólk til að fylgjast vel með spám. |
2022 | 195 | Skólahald hefst að nýju í Danmörku á morgun eftir þriggja vikna hlé. Heilbrigðisyfirvöld segja ráðlegast að bólusetja börnin til að draga úr fjölgun kórónuveirusmita. Skima á fyrir veirunni tvisvar í viku hjá nemendum og starfsfólki skólanna. | Kennsla hefst að nýju á morgun í grunnskólum í Danmörku eftir þriggja vikna hlé. Mennta- og barnamálaráðherra landsins telur að það sé óhætt út frá heilbrigðissjónarmiðum. Skima á fyrir veirunni tvisvar í viku hjá nemendum og starfsfólki skólanna.
Stjórnvöld og heilbrigðisyfirvöld í Danmörku tilkynntu ákvörðunina á fundi með fréttamönnum í dag. Pernille Rosenkrantz-Theil, barna- og menntamálaráðherra, sagði að besta ráðið til að koma í veg fyrir að smitum fjölgaði væri að bólusetja börnin gegn kórónuveirunni. Börnin og starfsfólk skólanna fara í skimun tvisvar í viku. Ókeypis sjálfspróf standa til boða. Foreldrar verða að vera með hlífðargrímur eða skerm fyrir andliti ef þeir koma í skólana. Loks verða nemendur beðnir um að umgangast ekki krakka úr öðrum bekkjum. Öllum viðburðum verður slegið á frest.
Þegar omíkron-afbrigði kórónuveirunnar tók að breiðast hratt út í Danmörku í síðasta mánuði gripu stjórnvöld til ýmissa ráða til að draga úr áhrifunum, meðal annars að senda grunnskólanemendur heim 15. desember. Þá var stefnt að því að bólusetja sem flesta áður en skólahald hæfist að nýju eftir áramót. 42 prósent 5-11 ára barna hafa verið bólusett einu sinni.
Helene Propst aðstoðar-landlæknir sagði á fundinum í dag að óhjákvæmilega fylgdu skólastarfinu sýkingar, ekki aðeins covid heldur aðrar veirusýkingar. Því væru bólusetningar árangursríkastar til að tryggja að börnin mættu ekki smituð í skólann. | Skólahald hefst að nýju í Danmörku á morgun eftir þriggja vikna hlé. Heilbrigðisyfirvöld segja ráðlegast að bólusetja börnin til að draga úr fjölgun kórónuveirusmita. |
2022 | 196 | Kórónuveirufaraldurinn hefur leikið Sri Lanka grátt. Alþjóðabankinn telur að hálf milljón landsmanna hafi bæst í hóp þeirra allra fátækustu frá því að heimsfaraldurinn byrjaði. Ríkið rambar á barmi gjaldþrots. | Sri Lanka, sem áður hét Ceylon, er fimmtuguasta og sjöunda fjölmennasta þjóð heims en þar búa rúmlega tuttugu milljónir. Áður en heimurinn fór að glíma við COVID-19 sjúkdóminn hafði sjórnvöldum á Sri Lanka gengið vel að bæta lífskjör í landinu. Samkvæmt skýrslu Alþjóðabankans hafði dregið úr fátækt en viðsnúningurinn varð algjör þegar heimsfaraldurinn byrjaði. Ferðaiðnaðurinn hrundi, þungar greiðslur af lánum til Kínverja og aukin ríkisútgjöld fóru langt með tæma ríkissjóð landsins. Sri Lanka er nánast í skuldafangelsi Kínverja en skuldir landsins eru sagðar rúmir fimm milljarðar bandaríkjadala. Á þessu ári þarf Sri Lanka að borga 7,3 milljarða bandaríkjadala í afborganir af lánum. Í nóvember var verðbólgan komin í rúm 11 prósent og stefnir hærra á næstu mánuðum. Forsetinn Gotabaya Rajapaksa lýsti yfir neyðarástandi og þrátt fyrir tilskipun um lækka verð á nauðsynjavörum eins og hrísgrjónum og sykri, hefur það ekki dugað til. Guardan greinir frá erfiðleikum á Sri Lanka og segir að kaupmenn reyni ekki lengur að selja nauðsynjavörur í kílóapakkningum því fólk hafi ekki efni á að kaupa vöruna. "Ég kaupi núna 100 grömm af baunum en áður keypti ég kíló sem dugði fjölskyldunni alla vikuna", er haft eftir bílstjóra í höfðborginni Colombo. | null |
2022 | 196 | Laxeldisfyrirtækið Arctic Fish áformar að koma upp laxasláturhúsi í Bolungarvík. Fyrirtækið hefur keypt hús og samið við Bolungarvíkurkaupstað með það í huga. | Þetta kemur fram í fréttatilkynningu Arctic Fish sem skrifaði undir samninga við Bolungarvíkurkaupstað um lóðaúthlutun og forsendur aflagjalds á gamlársdag. Húsið kaupir Arctic Fish af Fiskmarkaði Bolungarvíkur sem ætlar að reisa nýtt hús undir starfsemi sína.
Arctic Fish hefur leitað að stað fyrir nýtt sláturhús um nokkurt skeið. Sláturhúsið á að anna stærstum hlutanum af framleiðslu fyrirtækisins á Vestfjörðum. Fyrirtækið er með leyfi fyrir tæplega átján þúsund tonna laxeldi sem skiptist niður á þrjá firði. Núverandi aðstaða í sláturhúsi Arnarlax á Bíldudal, sem þjónustar bæði fyrirtækin, annar ekki lengur eftirspurn með auknum umsvifum og því hefur Arctic Fish fengið sláturskipið Norwegian Gannett til landsins til að sinna slátrun.
Fjárfesting í öðru en húsnæði, svo sem tækjabúnaði, liggur ekki fyrir. Slíkri starfsemi fylgja tugir starfa og Bolungarvíkurkaupstaður fær tekjur í formi aflagjalda. Jón Páll Hreinsson bæjarstjóri segir að þetta sé tækifæri fyrir Vestfirði í heild sinni.
Auðvitað erum við ánægðir að það sé hérna i Bolungarvík en fyrst og fremst er þetta tækifæri fyrir Vestfirði og það bara liggur fyrir þetta plan, sem við höfum alltaf unnið eftir, að fiskeldi komi til með að styrkja Vestfirði, þetta er bara hluti af því og við erum bara gríðarlega ánægðir að þetta skref hafi verið tekið.
Þótt fleiri staðir hafi komið til greina hafi ekki verið samkeppni á milli sveitarfélaga um að fá sláturhúsið reist í sinni höfn.
Ég myndi nú ekki halda það. Ekki af okkar hálfu, við fengum bara þessa fyrirspurn frá fyrirtækinu og unnum út frá því. Vorum ekki í neinum samskiptum við önnur sveitarfélög. | Fiskeldisfyrirtækið Arctic Fish hyggst koma upp nýju laxasláturhúsi í Bolungarvík. Fyrirtækið hefur keypt hús og samið við Bolungarvíkurkaupstað með það fyrir augum. |
2022 | 196 | Íslenska karlalandsliðið í handbolta byrjar í dag æfingar fyrir EM sem hefst eftir tíu daga. Þrír leikmenn eru frá vegna sóttkvíar eða einangrunar. | Ísland hefur keppni á EM í Ungverjalandi 14. janúar, degi eftir að mótið hefst. Ísland mætir Portúgal í fyrsta leik. Þrjú kórónuveirusmit greindust í landsliðshópnum fyrir áramót og núna er einn leikmaður í einangrun og tveir í sóttkví. Róbert Geir Gíslason, framkvæmdastjóri HSÍ, er í einangrun en fylgist grannt með gangi mála hjá liðinu.
Liðið leikur tvo vináttuleiki hér á landi áður en haldið er á EM. Það mætir Litáen hér á Íslandi á föstudag og sunnudag og verða báðir leikirnir sýndir í beinni á RÚV sem og Evrópumótið. Róbert segir að leikmenn séu í góðu formi fyrir komandi verkefni.
heilsan á þeim er nokkuð góð | Karlalandslið Íslands í handbolta hóf í dag æfingar fyrir EM í Ungverjalandi og Slóvakíu. Mótið hefst eftir tíu daga. Þrír leikmenn eru í sóttkví eða einangrun. |
2022 | 196 | Indverjar byrjuðu í morgun að bólusetja fimmtán til átján ára unglinga og hertu um leið sóttvarnir í stærstu borgunum. Sóttvarnayfirvöld á Indlandi vilja ekki að sagan frá því í fyrra endurtaki sig. Þá létust rúmlega tvö hundruð þúsund manns á stuttum tíma. | Dauðsfjöllin þá komu í kjölfar trúarsamkomunnar Kumb Mela sem dró að sér um tuttugu og fimm milljónir pílagríma. Þá er talið að margir hafi smitast á fjölmennum fundum fyrir kosningar sem voru á Indlandi í apríl í fyrra. Nú á að bólusetja hundrað milljónir táninga með indverska bóluefninu Covaxin sem fékk neyðarleyfi fyrir þennan aldurshóp í síðustu viku. Athygli vekur að þeir bólusettu eiga kost á að fá annan skammt aðeins tuttugu og átta dögum eftir fyrstu bólusetningu. Líkt og víða annars staðar virðist sem omíkron-afbrigði veirunnar sé ekki jafn skaðlegt og fyrri afbrigði hennar. En ástandið í fyrra er mönnum í fersku minni þegar sjúklingar fylltu öll sjúkrarúm í landinu. Rúmlega 480 þúsund dauðsföll hafa verið skráð á Indlandi af völdum veirunnar en samkvæmt frétt AFP-fréttaveitunnar sýna rannsóknir að dauðsföllin gætu verið allt að tíu sinnum fleiri. Tæplega helmingur Indverja er tvíbólusettur og í næstu viku eiga þeir sem náð hafa sextugsaldri kost á að fá örvunarskammtinn. | null |
2022 | 196 | Enn loga eldar í þinghúsinu í Höfðaborg í Suður-Afríku. Maður á fimmtugsaldri hefur verið ákærður fyrir að kveikja í húsinu. | Slökkviliðsmenn í Höfðaborg í Suður-Afríku hafa náð tökum á eldi sem brunnið hefur í þinghúsi landsins síðan í gærmorgun. Maður á fimmtugsaldri, sem var handtekinn í húsinu, hefur verið ákærður fyrir að kveikja í því.
Eldurinn kviknaði í fyrrinótt í elsta hluta þinghússins. Slökkviliðsmenn börðust við hann í allan gærdag og í nótt og eru enn að störfum. Að sögn talsmanns slökkviliðsins í borginni náðu þeir tökum á eldinum í nótt og vinna nú að því að slökkva smáelda sem brenna á nokkrum stöðum í byggingunni. Ljóst er að þar verða ekki haldnir fundir næstu mánuðina. Elsti hlutinn, sem var reistur árið 1884, er gjörónýtur. Þegar þak hans hrundi í gær urðu slökkviliðsmenn að forða sér til að verða ekki fyrir braki úr því. Þar var að finna fjögur þúsund sjaldgæfar bækur, listaverk, sjaldgæfa muni og skjöl, meðal annars upprunalegt eintak af þjóðsöng Suður-Afríku. Cyril Ramaposa forseti greindi fréttamönnum frá því í gær að maður hefði verið handtekinn og jafnframt að eldvarnakerfi hússins hafi ekki virkað þegar kviknaði í.
Lögreglan í Höfðaborg tilkynnti í morgun að 49 ára karlmaður hefði verið ákærður fyrir innbrot í þinghúsið, íkveikju og skemmdir á opinberum eignum. Maðurinn var tekinn höndum í húsinu í gær. Hann kemur fyrir dómara á morgun. Þá kemur forsætisnefnd þingsins saman í dag ásamt sérfræðingum og metur skemmdir á húsinu. | Enn loga eldar í þinghúsinu í Höfðaborg í Suður-Afríku. Maður á fimmtugsaldri hefur verið ákærður fyrir að kveikja í húsinu. |
2022 | 197 | Katrín Jakobsdóttir, forsætisráðherra fór um víðan völl í áramótaávarpi sínu. Eins og gefur að skilja var faraldurinn fyrirferðarmikill, þar sagði hún samhyggð, samstöðu og samvinnu þjóðarinnar skipta mestu. | faraldurinn er orðinn langvarandi ástand og eðlilega vakna réttmætar spurningar hvort aðferðir okkar gegn honum séu endilega hinar réttu. Hvernig sem ég set það reikningsdæmi upp, hvort sem ég miða við fjölda andláta, hlutfall bólusettra eða stöðu efnahags og samfélags. Þá kemur ísland vel út í öllum samanburði við önnur lönd. Ég leyfi mér að vona að örlögin verði heimsbyggðinni hliðholl og núverandi smitbylgja verði upphafið að endalokunum að þessi vágestur veiklist smám saman og sleppi því hreðjataki sem hann hefur haft á okkur undanfarin tvö ár. Að á nýju ári getum við endurheimt eðlilegt líf. | null |
2022 | 197 | Eitt þúsund sjötíu og sex greindust með COVID-19 Á síðasta degi ársins. Þar af greindust hundrað tuttugu og sjö sem landamærasmit. Tæplega fimm hundruð eru í sóttkví. Eitt smit hefur bæst við á hjartadeild Landspítalans. | Sex daga sýni sem niðurstaða fæst úr fyrir kvöldið gefa til kynna hvort fleiri smit bætast við á hjartadeild Landspítalans. Átta sjúklingar á deildinni hafa nú greinst með smit.
Þeir sem hefja nýja árið í einangrun eru sjö þúsund sex hundruð áttatíu og fimm og í sóttkví eru fimm þúsund fimm hundruð tuttugu og fimm. Gylfi Þór Þorsteinsson er forstöðumaður farsóttahúsa.
Staðan er sú að hjá okkur eru tvö hundruð og fjörutíu gestir núna og langur listi fólks sem vill koma til okkar það var margt fólk sem kom til okkar í gær. Það komu til okkar um fjörutíu manns en það var líka fjöldi fólks sem fékk að fara í gær eftir þessa reglugerðarbreytingu varðandi sjö daga einangrunina
Gylfi segir ekki hafa gengið upp að nýta hluta Hótel Sögu fyrir farsóttahús of mikil önnur starfsemi sé í húsinu til að það gangi. Vilyrði eru fyrir tveimur hótelum til viðbótar á höfuðborgarsvæðinu við þau sem fyrir eru. Hann vonast til að þetta sleppi eins og hann orðar það. Með viðbótinni nú verða um sex hundruð og tuttugu herbergi á vegum farsóttahúsanna í notkun.
Það sem er kannski erfiðast í þessu er að það þarf að ráða margt nýtt fólk og þjálfa það. það tekur sinn tíma og svo er nátttúrulega það að það eru svo margir að smitast þessa dagana að það er langur listi sem að þarf að hringja út
Á covid göngudeild Landspítalans hefur verið gripið til þess ráðs að gefa ákveðnum hópi sjúklinga fyrirbyggjandi lyf.
Sólveig Hólmfríður Sverrisdóttir er deildarstjóri á covid-göngudeild.
Við erum að reyna að finna þá sem eru með undirliggjandi sjúkdóma taka þá hér inn í lyfjagjafir. Við erum búin að fá sem sagt lyf sem að á að hjálpa fólki til að verða ekki veikt ef það hefur kannski ekki myndað mótefni eða er á lyfjum sem að verður til þess að það myndi ekki mótefni | null |
2022 | 197 | Íbúar Boulder-sýslu í Colorado í Bandaríkjunum gátu snúið aftur heim í gær eftir að ofsafengnir gróðureldar skildu eftir sig slóð eyðileggingar á örskömmum tíma. Ekki hefur verið tilkynnt að neinn hafi farist og segir ríkisstjórinn það nýárskraftaverk, verði það raunin. | Þúsundir þurftu að leita skjóls á fimmtudag þegar ekkert varð við eldana ráðið. Staðfest hefur verið að fimm hundruð hús brunnu. Enn á eftir að meta skemmdir og segir Joe Pelle, lögreglustjóri Boulder-sýslu, það ekki þurfa að koma á óvart ef þúsund hús reynist ónýt. Það vildi til happs að það byrjaði að snjóa í gær og það slokknaði að mestu í síðustu glæðunum í nótt. Síðdegis í gær gátu margir íbúanna snúið aftur. Sumir svo heppnir að heimili þeirra standa enn, aðrir ekki.
I don`t even really know. I`ve been in this house for six years. I`m a contractor. I had re-done the whole thing.
Ég hef búið í þessu húsi í sex ár. Ég er verktaki og var búin að taka það allt í gegn. Segir Josh Mitchell sem gleðst þó yfir því að hænsnahúsið hans hafi sloppið og að allar hænurnar, tíu talsins, séu á lífi.
Sjö, hið minnsta, særðust í eldunum og þykir mikil mildi að ekki hafi farið verr.
Looks like schools were spared, and we might have our very own New Year's miracle on our hands if it holds up that there was no loss of life.
Ríkisstjóri Colorado, Jared Polis, segir að svo virðist sem engir skólar hafi brunnið og að það líti út fyrir nýárskraftaverk, sé það raunin að enginn hafi farist í hamförunum.
Langvarandi þurrkur hefur verið á þessum slóðum; hlýindi og svo bættist við mikill vindur á fimmtudag og eldarnir breiddust út á ógnarhraða. Gróðureldar eru ekki óþekktir í ríkinu en afar óvenjulegt þykir að þeir kvikni í desember. | Ríkisstjóri Colorado í Bandaríkjunum segir það nýárskraftaverk að enginn hafi farist í skógareldunum miklu í Boulder-sýslu á fimmtudag. Það byrjaði að snjóa í gær og eldurinn er að mestu slökktur. |
2022 | 197 | Áfengi, tóbak og bensín er meðal þess sem hækkaði í verði um áramótin. Ný lög tóku gildi og stofnanir urðu til. | Það er ekki aðeins hjá mannskepnunni sem innreið nýs árs markar nýtt upphaf. Áramótin eru einnig tímamót hjá hinu opinbera. Reglur breytast, stofnanir koma og fara og gjöld hækka.
Ýmis opinber gjöld hækka um 2,5% nú um áramót. Þar má nefna olíugjald, vörugjöld hvers konar, áfengis- og tóbaksgjöld og gjald í framkvæmdasjóð aldraðra, að ógleymdu útvarpsgjaldi
Hækkunin er undir verðbólgu síðustu tólf mánaða, sem er 5,1%, og því lækka gjöldin að raunvirði milli ára. Gjaldskrár sveitarfélaga hækka einnig víast hvar. Í Reykjavík hækkar gjaldskrá almennt um 4,1%, þar með talið á leikskólum. Þá er fjörutíu krónum dýrara að skella sér í sundlaug eftir áramótin.
En áramótum fylgja ekki bara verðskrárhækkanir. Lög öðlast einnig gildi. Frá áramótum er skipt búseta barns til að mynda heimil, svo fremi sem foreldrar ná saman um hana með hagsmuni barns að leiðarljósi. Barist hefur verið fyrir þessu um árabil.
Þá tekur ný Barna- og fjölskyldustofa til starfa um áramót og leysir Barnaverndarstofu af hólmi.
Ný kosningalög hafa einnig tekið gildi, sem sem meðal annars rýmka rétt Íslendinga sem búa erlendis til að taka þátt í kosningum. Þeir halda nú kosningaréttinum í 16 ár eftir að flutt er úr landi í stað átta. | null |
2022 | 197 | Bannað verður að selja í plasti flestar tegundir af ávöxtum og grænmeti í Frakklandi frá og með deginum í dag. Yfirvöld segja að Frakkar noti allt of mikið af einnota plasti og að með banninu verði hægt að saxa verulega á notkunina. | Bannið nær til umbúða þrjátíu tegunda - meðal annars um agúrkur, sítrónur og appelsínur. Það nær þó ekki til stærri pakkninga eða niðurskorinna ávaxta. Emmanuel Macron, forseti Frakklands, segir nýju lögin vera byltingu og sýna vilja stjórnvalda til að hætta að nota einnota plast fyrir árið 2040. Talið er að yfir þriðjungur ávaxta og grænmetis í Frakklandi sé pakkað í plast og telja yfirvöld að með banninu verði hægt að koma í veg fyrir notkun á milljörðum einnota plastumbúða ár hvert.
Í yfirlýsingu frá umhverfisráðuneyti segir að Frakkar noti svívirðilega mikið af einnota plasti og að með banninu eigi að minnka notkunina verulega og hvetja til notkunar á endurnýtanlegum og endurvinnanlegum umbúðum. Nýju reglurnar eru þó ekki óumdeildar og hafa forsvarsmenn fyrirtækja sem framleiða ferskvöru kvartað yfir því að fyrirvarinn sé skammur og því hafi ekki gefist tími til að prófa og þróa aðrar tegundir umbúða.
Í fyrra tók gildi í Frakklandi bann við notkun á rörum, bollum og hnífapörum úr plasti. Og síðar á árinu verður skylda í almannarýmum að hafa vatnskrana aðgengilega. Hugmyndin er að minnka þannig notkun á einnota vatnsflöskum. Þá má ekki pakka blöðum og tímaritum í plast og á skyndibitastöðum er ekki lengur leyfilegt að láta plastleikföng fylgja máltíðum barna. | Frakkar nota allt of mikið af einnota plasti að mati þarlendra yfirvalda og í dag taka gildi ný lög sem banna plastumbúðir utan um ávexti og grænmeti. |
2022 | 197 | Hjalti Már Björnsson, yfirlæknir á bráðamóttöku Landspítalans segir að álagið á bráðamótttökuna hafi verið með nokkuð hefðbundu sniði í nótt en meira um handabruna vegna flugelda en áður. | Þessi áramótin var mest áberandi að það voru sjö sem komu til deildarinnar vegna flugeldaáverka á höndum. Þar höfðu menn verið að skjóta upp flugeldum úr hendinni í stað þess að vera með almennilega skotaðstöðu fyrir flugeldana. Hér virðist vera að snjóleysi hafi sett strik í reikninginn, fólk hefur ekki umgengist flugelda með nægilegri varúð sem þarf að vera með þessi hættulegu tæki. Þetta voru eingöngu fullorðnir karlmenn sem brenndust með þessum hætti, þetta voru ekki börn eða ungmenni sem hlutu þessa áverka.
Þetta segir Hjalti óvanalegt, oftast hefur verið um augnáverka að ræða eða að fólk hafi orðið fyrir flugeldum. Flugeldaslysin á bráðamótttökunni voru öll með þessum hætti og því sjö í heildina, sem er svipaður fjöldi og undanfarin ár. Í dagbók lögreglu segir að töluvert hafi verið um að flugeldar hafi farið inn um glugga og brotið rúður og þá er kemur fram að tvö börn í Garðabæ og hverfi 108 í Reykjavík hafi brennst, fengið skrámur og skerta heyrn.
Ekki voru margir sem leituðu á bráðamótttöku vegna loftmengunar í Reykavík enda var smá gola sem feykti menguninni á haf út.
Þá segir í dagbók lögreglu að tilkynnt hafi verið um hnífsstungu í hverfi 108 í Reykjavík. Á vettvangi kom í ljós að fórnarlömbin voru tvö, þau voru flutt á slysadeild til aðhlynningar en voru ekki talin vera í lífshættu. Árásarmaður var handtekinn á vettvangi. Þá var tilkynnt um tilraun til stunguárásar í miðbænum, tilkynnanda tókst að læsa sig inn í íbúð sinni og gerandi handtekinn og vistaður í fangageymslu.
Var mikið um komur á bráðamótttöku vegna líkamsárása?
Það var nokkuð um það en ekki áberandi meira en venjulega, þarna eins og alltaf fylgir áfengisnotkun slys og ofbeldi.
Hjalti segir að álagið á bráðamótttökunni hafi verið svipað og undanfarin ár.
fjöldi komum svipaðar og svipuð og fyrri áramót þannig að samkomubann virðist ekki hafa hafa mikil áhrif á það | null |